ΔΙΚΤΥΟΥΡΓΟΣ ΜΑΚΕΔΩΝ Ποιος θα βγάλει τις μολότοφ από το σακίδιο - ΔΙΚΤΥΟΥΡΓΟΣ ΜΑΚΕΔΩΝ\nHome / τρομοκρατία / Ποιος θα βγάλει τις μολότοφ από το σακίδιο\nΠοιος θα βγάλει τις μολότοφ από το σακίδιο\nΝοεμβρίου 12, 2019 Edit 0\nΟλες αυτές οι σχεδόν καθημερινές κινητοποιήσεις έχουν δυο-τρία κοινά χαρακτηριστικά.\nΠρώτον, δημιουργούν χάος στην Αθήνα δυσκολεύοντας τη ζωή στην πόλη, τους επαγγελματίες του κέντρου, τον τουρισμό και την εθνική οικονομία.\nΔεύτερον, έχουν ως στόχο να μην εφαρμόσει η κυβέρνηση όλα εκείνα τα οποία υποσχέθηκε και για τα οποία οι πολίτες τής έδωσαν ισχυρή πλειοψηφία στη Βουλή.\nΤρίτον, πυροδοτούν ένα κύμα βίας που καθόλου δεν βοηθάει τη χώρα να πάει μπροστά και τους πολίτες να αφήσουν πίσω τους τη σκοτεινή περίοδο των μνημονίων.\nΤο σκηνικό που διαμορφώνεται έχει πάντα πολιτική αφετηρία και εξήγηση.\nΟι κεντροαριστεροί, μεταξύ των οποίων και εκείνοι που δεν ψήφισαν Τσίπρα, ακόμη και όταν έβλεπαν τις κωλοτούμπες του τέως πρωθυπουργού, δεν είχαν το κουράγιο να βγουν στους δρόμους, ίσως από φόβο, ίσως και από ιδεολογική αλληλεγγύη.\nΚαι ο λεγόμενος αντεξουσιαστικός χώρος είχε κάθε λόγο να σιωπά, ζούσε στο στοιχείο του και στην ασυδοσία του.\nΤώρα που στην εξουσία είναι η Νέα Δημοκρατία, το ΚΚΕ θέλει να κερδίσει το μερίδιο που του αναλογεί από την αντιπολίτευση, οι επαγγελματίες συνδικαλιστές θεωρούν πως γύρισε επιτέλους ο τροχός και τα «δικά μας παιδιά με τις μολότοφ στα σακίδια» («έγραψε» η δήλωση του βουλευτή Λάππα) νιώθουν να απειλείται ο ζωτικός τους χώρος στα Εξάρχεια, ειδικά στο «Βανκούβερ», στην ΑΣΟΕΕ και τα άλλα πανεπιστήμια.\nΟπως συμβαίνει πάντα, το πρόβλημα το έχει η κυβέρνηση. Εκείνη πρέπει να υλοποιήσει το πρόγραμμά της, να κρατήσει τους δρόμους της Αθήνας ανοιχτούς, τους τουρίστες χαρούμενους, να επιστρέψει τα Εξάρχεια στην κανονικότητα και να εφαρμοστεί ο νόμος για το άσυλο στα πανεπιστήμια.\nΗ προσπάθεια είναι δύσκολη και όσοι στην κυβερνητική παράταξη πίστευαν το αντίθετο είναι η ώρα να το ξανασκεφτούν. Είναι πολύ εύκολο εκεί που πιστεύεις ότι μπορεί να επιβάλεις τον νόμο και την τάξη να προκαλέσεις την μπαχαλοποίηση.\nΟι μικρές ομάδες που κλείνουν τους δρόμους, επιτίθενται στα ΜΑΤ, ρίχνουν πέτρες στους αστυνομικούς ή εξακολουθούν να έχουν τον έλεγχο στην ΑΣΟΕΕ έχουν το πλεονέκτημα του αιφνιδιασμού. Ετσι εξηγείται και η απροθυμία της ΕΛ.ΑΣ. να «εγκατασταθεί» στα πανεπιστήμια, γιατί αν ξεκινήσει θα είναι δύσκολο και κάνει πίσω μετά.\nΑπό την άλλη, η κυβέρνηση θα κριθεί από τους πολλούς και από την υλοποίηση του προγράμματός της. Απαγορεύεται ακόμη και να σκεφτεί να κάνει πίσω στους δρόμους, στα Εξάρχεια, στις πανεπιστημιακές σχολές. Η κοινωνία έχει πιστέψει ότι επιτέλους θα σταματήσει η ανομία και το μπάχαλο και περιμένει από αυτή την κυβέρνηση να κάνει όσα πρέπει για να το επιτύχει.\nΑπό αύριο μέχρι και τα μέσα Δεκεμβρίου θα κριθούν όλα. Η επέτειος του Πολυτεχνείου και της δολοφονίας του Γρηγορόπουλου που ακολουθεί θα είναι το μεγάλο τεστ. Η πολιτική βούληση στην κυβέρνηση του Κυριάκου Μητσοτάκη υπάρχει.\nΤο ζητούμενο είναι αν υπάρχουν το κατάλληλο επιχειρησιακό σχέδιο και η τόλμη για την εφαρμογή του. Θα το δούμε.\nΑν κερδηθεί αυτή η μάχη, η κυβέρνηση θα έχει επιτύχει έναν από τους βασικούς στόχους της.


«Τίτλοι τέλους» για το «Away» της Hilary Swank | clickatlife\nΗ λάμψη της χολιγουντιανής σταρ δεν ήταν αρκετή για να απογειώσει την δραματική σειρά επιστημονικής φαντασίας του Netflix.\nΤο Netflix ανακοίνωσε πως δεν θα ανανεώσει την δραματική σειρά επιστημονικής φαντασίας «Away» με την Hilary Swank. Η σειρά που δημιούργησε ο Andrew Hinderaker βασισμένος σε άρθρο του Chris Jones, είχε κάνει το ντεμπούτο της στην πλατφόρμα streaming στις 4 Σεπτεμβρίου.\nΣτο «Away» η βραβευμένη με δύο Όσκαρ ηθοποιός έπαιξε τον ρόλο της Emma Green, η οποία ετοιμαζόταν να ηγηθεί της πρώτης επανδρωμένης αποστολής στον Άρη. Καθώς όμως το ιστορικό διαστημικό ταξίδι ξεκινά, δημιουργούνται προσωπικές εντάσεις μεταξύ των αστροναυτών θέτοντας σε κίνδυνο την αποστολή.\nΣυνολικά γυρίστηκαν δέκα επεισόδια για το «Away» και δίπλα στην Swank εμφανίστηκαν οι Josh Charles, Vivian Wu, Mark Ivanir, Ato Essandoh, Ray Panthaki και Talitha Bateman. Η απόφαση του Netflix να μην προχωρήσει με έναν δεύτερο κύκλο της σειράς δεν πρέπει να προκαλεί εντυπώσεις, αφού το «Away» δέχτηκε κυρίως μέτριες και κακές κριτικές.\nΣτο πλαίσιο του προγραμματισμού του για την επόμενη σεζόν, η πλατφόρμα streaming «έκοψε» επίσης τις σειρές «Teenage Bounty Hunters» και «Glow», προκαλώντας μεγάλη απογοήτευση στους συνδρομητές, αλλά και τα «The Dark Crystal: Age of Resistance», «Altered Carbon», «The Society» και «I Am Not Okay With This».


Karl and Uranian Astrology friends: Ελευθερία Βουλήσεως και Αστρολογία (Μερος Α’)\n«Μοίραν δ’ ού τι φυγείν έπορεν»\nΔημοσθένης (περί Στεφάνου)\nΣτο παραπάνω απόφθεγμα του Δημοσθένους έχουμε την άποψη πως από την μοίρα του δεν μπορεί να ξεφύγει κανείς. Πολλοί θιασώτες της Αστρολογίας θεωρούν πως υπάρχει ελευθέρα βούληση. Ίσως και να έχουν δίκιο αν κινηθούν επάνω στους άξονες του «εγώ πιστεύω» απαλείφοντας τους άξονες του «εγώ γνωρίζω». Διότι η πίστης δηλώνει πεποίθηση και όχι γνώση.\nΑς τα δούμε όμως τα πράγματα λίγο από την αρχή. Οι αρχαίοι Έλληνες έδωσαν απαντήσεις σε ερωτήματα που ακόμα και σήμερα είναι πολύ μπροστά. Για αυτά μίλησαν οι μεγαλύτερη φιλόσοφοι και επιστήμονες του κόσμου . Δυστυχώς όμως πολλοί από εμάς ασπάζονται έναν δυτικό τρόπο σκέψης όπου στηρίζεται μέσα από την Αρχαιοελληνική γραμματεία αλλά σε μια πιο «όπως με βολεύει» μορφή» . Κάτι αστρολογικά ζητήματα ψυχοκεντρικά όπου ουσιαστικά συμβάλλουν στην βελτίωση του εαυτού μας.\nΔεν θα μπω στην διαδικασία να τα κρίνω ή να τα κατακρίνω απλά συνιστώ σε όσους θέλουν να κάνουν μια έρευνα στο διαδίκτυο και να δουν εάν οι ιδρυτές και εμπνευστές των πρώτων αυτών θεωριών (εννοώ Dane Rudhyar & Helena Petrovna Blavatsky) δηλαδή πόσους γάμους έκαναν , τι διάρκεια είχαν, τι ζωή έζησαν, τι τέλος είχαν και τότε το συζητάμε ξανά. Αυτό δεν μειώνει στο ελάχιστο την προσφορά και επιτεύγματα τους στην Αστρολογία . Όμως εάν αυτοί «τελικά υπάκουσαν» στις προσταγές της μοίρας τότε τι γίνεται με τους απλούς και μη μυημένους ανθρώπους;;;;\nΆλλωστε όσοι από εσάς επιθυμούν και μελετήσουν τα Χριστιανικά Κείμενα (Αγία Γραφή κλπ) θα δουν πως τα εν λόγω Βιβλία είναι βαθύτατα μεταφυσικά. Τόσο που στα χέρια των παπάδων γίνονται περίγελως . Ας δούμε μερικά αποσπάσματα:\n· "Και ενώ ανεχώρει, είδεν άνθρωπον τυφλόν εκ γενετής. Και ηρώτησαν αυτόν οι μαθηταί αυτού,λέγοντες: τις ήμαρτεν, ούτος ή οι γονείς αυτού, ώστε να γεννηθεί τυφλός;"\n"Κατά Ιωάννην" Ευαγγέλιο,κεφ.Θ.1:\n· "...επειδή η φύση μου ήταν αγαθή σαν του παιδιού, τώρα, είχα την τύχη να έρθω σε ένα αμόλυντο σώμα..." (Σοφία Σολ. Η : 19-20).\n· "...βάσανα θα έχουν οι αμαρτωλοί που ξεχνούν το Νόμο του Ύψιστου Θεού...όταν πεθάνουν θα βασανιστούν και όταν ξαναγεννηθούν θα υποφέρουν..."(Εκκλησιαστής).\nΟ Μεγάλος Δάσκαλος της Uranian και κατά την γνώμη μου μια από τις μεγαλύτερες ευφυΐες που έχει αναδείξει η Αστρολογία ο Hermann Lefeldt είχε πει για την ελευθερία βουλήσεως: « Έχετε την ελευθερία να αποφασίσετε αν μετά την Εκκλησία θα πιείτε μπύρα στο μπάρ ή όχι. Μέχρι εκεί φτάνει η ελευθερία σας».\nΑκόμα και η επιστήμη δείχνει πως οι αντιδράσεις μας τελικά δεν είναι και τόσο ακαριαίες. Πως υπάρχουν μοτιβα αντιδράσεων και πως κάποιες κινήσεις έστω και μη συνειδητά είναι προαποφασισμένες\nΑναρτήθηκε από Karl-Heinz Ottinger στις 1:44 μ.μ.


Πόσο ισχυρό είναι σήμερα το Ισλαμικό Κράτος; | SBC TV\nΣήμερα o ISIS επεκτείνει τη δράση του κυρίως σε χώρες της υποσαχάριας Αφρικής. Οι συνθήκες είναι ιδιαίτερα ευνοϊκές για κάτι τέτοιο: στην περιοχή κυριαρχεί ένα εκρηκτικό μείγμα φτώχειας, ακυβερνησίας και δραματικών επιπτώσεων της κλιματικής αλλαγής, ενώ ο πληθυσμός συνεχώς αυξάνεται. Όπως επισημαίνει ο Ντανιέλ Εϊζένγκα από το ινστιτούτο Africa Center of Strategic Studies “καταγράφεται πλέον μία δραματική κλιμάκωση της ένοπλης βίας”. Δύο ένοπλες ομάδες είναι εκείνες που υποστηρίζουν το Ισλαμικό Κράτος: από τη μία πλευρά ο ISWAP, που έχει αποσχισθεί από την ισλαμιστική οργάνωση Μπόκο Χαράμ στη Νιγηρία και δρα αυτόνομα στη Δυτική Αφρική, από την άλλη πλευρά το Ισλαμικό Κράτος Ζώνη του Σάχελ, στα σύνορα με Μαλί, Νίγηρα και Μπουρκίνα Φάσο. Με 35.000 ενόπλους ο ISWAP θεωρείται ο πιο ισχυρός βραχίονας του Ισλαμικού Κράτους στην περιοχή, σύμφωνα με πρόσφατες εκτιμήσεις του κέντρου για την καταπολέμηση της τρομοκρατίας της Αμερικανικής Στρατιωτικής Ακαδημίας στο Γουέστ Πόιντ των ΗΠΑ. Κατά τα άλλα οι άνδρες του ΙS προσπαθούν να εκμεταλλευθούν το χάος που προκαλεί η εμφύλια σύρραξη στη Συρία, ενώ παράλληλα προχωρούν σε τρομοκρατικές επιθέσεις στην έρημο της Αιγύπτου. Σύνηθες φαινόμενο αποτελούν πλέον οι συγκρούσεις ισλαμιστών με τον τακτικό αιγυπτιακό στρατό στο βόρειο ήμισυ της χερσονήσου του Σινά. Το 2017 περισσότεροι από 300 άνθρωποι έχασαν τη ζωή τους σε επίθεση αυτοκτονίας του IS σε τζαμί.\nΑυτό ισχύει και για τη Μοζαμβίκη, το νεότερο – υποτίθεται – μέτωπο των ισλαμιστών ανταρτών. Από το 2017 πληθαίνουν οι επιθέσεις στη βόρεια επαρχία του Κάμπο Ντελγκάντο, η οποία είναι φτωχή, αλλά πλούσια σε φυσικό αέριο. Όπως επισημαίνει η Γιασμίν ΄Όπερμαν, αναλύτρια του Ινστιτούτου ACLED, ο IS έχει αναλάβει την ευθύνη για τουλάχιστον 35 από τις συνολικά 400 επιθέσεις που έχουν σημειωθεί στην περιοχή τα τελευταία χρόνια. Ωστόσο η ίδια κάνει λόγο για “επικοινωνιακό Τζιχάντ” και επισημαίνει ότι σύμφωνα με εκτιμήσεις των ειδικών, η επιρροή του IS στη Μοζαμβίκη έχει υπερτιμηθεί. Αυτό βέβαια δεν σημαίνει ότι ο κίνδυνος της τρομοκρατίας έχει παρέλθει, από τη στιγμή μάλιστα που οι μαχητές του IS επιχειρούν να ανακτήσουν την επιρροή που είχαν παλαιότερα στο Ιράκ και στη Συρία. Σύμφωνα με νεότερα στοιχεία των Ηνωμένων Εθνών, στην περιοχή παραμένουν ακόμη πάνω 10.000 ένοπλοι του IS. Μόνο τους πρώτους τρεις μήνες του 2020, εκτιμούν Αμερικανοί ειδικοί στο Γουέστ Πόιντ, η οργάνωση ευθύνεται για τουλάχιστον 560 επιθέσεις, μόνο στο Ιράκ. Η κλιμάκωση της βίας τους τελευταίους μήνες, λένε, θυμίζει την κατάσταση που επικρατούσε το 2012, λίγο πριν ο IS αναδειχθεί σε ισχυρή στρατιωτική δύναμη στη Συρία και στο Ιράκ.


ΕΓΚΛΩΒΙΣΜΟΣ ΤΗΣ ΚΥΠΡΟΥ ΣΕ «ΛΥΣΗ» ΤΥΠΟΥ ΑΝΑΝ | ΦΟΡΑ ΠΑΡΤΙΔΑ\nΑρχική » ΑΠΟΨΕΙΣ , ΕΛΛΑΔΑ , ΚΥΠΡΟΣ , ΛΥΣΗ ΤΥΠΟΥ ΑΝΑΝ , ΠΕΡΙΚΛΗΣ ΝΕΑΡΧΟΥ ΠΡΕΣΒΗΣ Ε.Τ , ΠΟΛΙΤΙΚΗ , ΤΟΥΡΚΙΑ » ΕΓΚΛΩΒΙΣΜΟΣ ΤΗΣ ΚΥΠΡΟΥ ΣΕ «ΛΥΣΗ» ΤΥΠΟΥ ΑΝΑΝ\nforapartida 11/13/2016 11:17:00 μ.μ. 0 σχολια\n■ Συνδυασμένες πιέσεις για να καταλήξει σε ένα αυτοκαταστροφικό «ναι».\n■ Η θρυλούμενη «πρόοδος» στις συνομιλίες δεν έχει να κάνει παρά με τις ελληνικές παραχωρήσεις στο συνταγματικό κομμάτι, στον διαμοιρασμό της εξουσίας και στις περιουσίες.\n■ Η Άγκυρα ζητά πρωτογενές δίκαιο στην ΕΕ για το πακέτο της επιδιωκόμενης συμφωνίας, ώστε η εφαρμογή του ευρωπαϊκού κεκτημένου να μην συγκρούεται με τις πρόνοιες της συζητούμενης «λύσεως» και να διασφαλίζεται εσαεί ο τουρκικός χαρακτήρας της κατεχόμενης Βόρειας Κύπρου.\n■ Πως είναι δυνατόν μια «τρίτη χώρα», η οποία είναι, μάλιστα, υποψήφια προς ένταξη, να έχει λόγο και συμμετοχή στη λήψη των ευρωπαϊκών αποφάσεων;\nΟ Κύπριος Πρόεδρoς, Νίκος Αναστασιάδης, υποστηριζόμενος ένθερμα και από το αριστερό ΑΚΕΛ, συμφώνησε να μεταβεί στο Mont Pelerin της Ελβετίας για να διεξαγάγει εκεί, από τις 7 έως τις 11 Νοεμβρίου, εντατικές συνομιλίες με τον Τουρκοκύπριο ηγέτη, Μουσταφά Ακιντζί. Ως κύριος λόγος για τη μεταφορά των συζητήσεων στην Ελβετία προεβλήθη η προσδοκώμενη συζήτηση του εδαφικού, το οποίο είναι ιδιαίτερα ευαίσθητο και εμπιστευτικό θέμα.\nΗ τουρκική πλευρά προέβαλλε συστηματικά άρνηση για τη συζήτηση του εδαφικού, προτάσσοντας τα θέματα που την ενδιαφέρουν ιδιαίτερα και παραπέμποντας το εδαφικό στο τέλος της διαπραγματεύσεως, για να συζητηθεί μαζί με τα θέματα ασφαλείας και εγγυήσεων σε Πενταμερή Διάσκεψη. Η ελληνική πλευρά, για να επιδείξει μια -κακώς νοούμενη- καλή θέληση και να μην οδηγήσει τις συνομιλίες σε ναυάγιο, υπέκυψε στον τουρκικό εκβιασμό και δέχθηκε την πρόταξη των θεμάτων που αφορούν στις παραχωρήσεις της ελληνικής πλευράς στο συνταγματικό θέμα, στον λεγόμενό «διαμοιρασμό της εξουσίας», στο θέμα των περιουσιών και στα θέματα της οικονομίας και της Ευρωπαϊκής Ενώσεως.\nΗ θρυλούμενη «πρόοδος» στις διακοινοτικές συνομιλίες αφόρα ουσιαστικά στις ελληνικές παραχωρήσεις στα παραπάνω θέματα, που ήδη προϊδεάζουν για μια ολέθρια «λύση». Η τελευταία, εάν επιβληθεί, θα θέσει σε θανάσιμο κίνδυνο ολόκληρη την Κύπρο και το μέλλον του κυπριακού Ελληνισμού. Η αρχή έγινε -σε ό,τι αφορά τουλάχιστον στον παρόντα κύκλο διακοινοτικών συνομιλιών- με το κοινό ανακοινωθέν Αναστασιάδη - Έρογλου, που υπεγράφη στις 11 Φεβρουάριου 2014, ως δήθεν κοινή βάση των συζητήσεων. Το κοινό αυτό ανακοινωθέν προσέλαβε, με το περιεχόμενό του, έπειτα από πιεστική παρέμβαση της Αμερικανίδος υφυπουργού για Ευρασιατικά Θέματα, Βικτώριας Νούλαντ, χαρακτήρα ενδιάμεσης συμφωνίας.\nΟ Κύπριος Πρόεδρος, συνεχίζοντας την πολιτική του Ακελικού προκατόχου του, Δημήτρη Χριστόφια, προέβη σε νέες καταστροφικές υποχωρήσεις πριν από την έναρξη των συνομιλιών. Ισχυρίζεται ότι έγιναν δήθεν δεκτές σ' αυτό οι τρεις βασικές αρχές που θέτει η ελληνική πλευρά: η μία, δηλαδή, κυριαρχία, η μία διεθνής εκπροσώπηση και η μία ιθαγένεια. Πρόκειται όμως για θλιβερή φενάκη.\nΜε ποια λογική μπορεί να θεωρήσει κανείς ως μία κυριαρχία τη διχοτόμηση της Κύπρου σε δύο «ίσα» μέρη και την κατάλυση της δημοκρατικής αρχής της πλειοψηφίας, η οποία καταλήγει σε υποταγή της πλειοψηφίας στη μειοψηφία και μέσω αυτής στην Άγκυρα; Σε μια τέτοια περίπτωση, η Κύπρος θα μετατρεπόταν σε προτεκτοράτο της Τουρκίας και δεν θα είχε καμιά ουσιαστική κυριαρχία. Πρακτικά, τίποτε δεν θα μπορούσε να γίνει χωρίς τη σύμφωνη γνώμη της Άγκυρας. Με την ίδια λογική, η Κύπρος, στη διεθνή της εκπροσώπηση, θα έδινε την εικόνα ενός δικέφαλου κράτους. Ειδικότερα, σε σχέση με την Ευρωπαϊκή Ένωση το «ισότιμο» τουρκοκυπριακό κρατίδιο θα άνοιγε την πίσω πόρτα στην Άγκυρα για να έχει λόγο και επιρροή, ακόμη και βέτο, σε κρίσιμες αποφάσεις του Ευρωπαϊκού Συμβουλίου.\nΗ Άγκυρα δεν ικανοποιείται με την «πολιτική ισότητα» του τουρκοκυπριακού μέρους στη λήψη των αποφάσεων· θέλει επιπλέον να εκφράζεται αυτό και συμβολικά σε όλα τα επίπεδα. Ζητά γι' αυτό εκ περιτροπής προεδρία για τον Πρόεδρο της Δημοκρατίας, τον πρόεδρο της σχεδιαζόμενης Κάτω Βουλής και της Γερουσίας και τους προέδρους όλων των άλλων θεσμικών σωμάτων και οργάνων. Ζητά επίσης πρωτογενές δίκαιο στην Ευρωπαϊκή Ένωση για το πακέτο της επιδιωκόμενης συμφωνίας, ώστε η εφαρμογή του ευρωπαϊκού κεκτημένου να μην συγκρούεται με τις απαράδεκτες πρόνοιες της συζητούμενης «λύσεως» και να διασφαλίζεται εσαεί ο τουρκικός χαρακτήρας της κατεχόμενης Βόρειας Κύπρου.\nΔόλωμα για αναγνώριση του ψευδοκράτους το εδαφικό\nΟ Πρόεδρος Αναστασιάδης έδωσε την εντύπωση ότι η αποδοχή της προτάσεως για εντατικές συνομιλίες εκτός Κύπρος συνδεόταν με την αποδοχή από την τουρκική πλευρά της συζητήσεως του εδαφικού. Στη συνέχεια όμως ο Τουρκοκύπριος ηγέτης διέψευσε ότι στο Mont Pelerin θα συζητηθεί μόνο το εδαφικό. Δήλωσε ότι θα συζητηθούν όλα τα θέματα. Άφησε δε αδιευκρίνιστο εάν τελικά η τουρκική πλευρά θα παρουσιάσει χάρτες ή αν θα περιορίσει τη συζήτηση στα λεγόμενα «κριτήρια».\nΣε μεταγενέστερες δηλώσεις του έθεσε επίσης ως προϋπόθεση για την κατάθεση χαρτών την εκ των προτέρων αποδοχή από την ελληνική πλευρά της Πενταμερούς Διασκέψεως για τη συζήτηση των θεμάτων ασφάλειας και των εγγυήσεων. Η τουρκική πλευρά απαιτεί, ως γνωστόν, την παραμονή τουρκικών στρατευμάτων και μετά τη λύση, στο πλαίσιο τουρκικής στρατιωτικής βάσεως στην Κύπρο, και τουρκικές εγγυήσεις, κατά το πρότυπο των εγγυήσεων του 1960.\nΑναρωτιέται κανείς γιατί ενεπλάκη η ελληνική πλευρά σε μια τέτοια διαδικασία, όταν η τουρκική παρασπονδία και υπεκφυγή είναι τόσο έκδηλη. Η τουρκική πλευρά εμμένει στην ίδια πολιτική της χρησιμοποιήσεως των συνομιλιών για την προαγωγή της διεθνούς αναγνωρίσεως του ψευδοκράτους, με την προβολή της περιβόητης «πολιτικής ισότητας», και για την απόσπαση συνεχών υποχωρήσεων από την ελληνική πλευρά, που άγεται από την ελπίδα ότι η τουρκική πλευρά θα δεχθεί να συζητήσει το εδαφικό και να καταθέσει προτάσεις επί χάρτου.\nΗ προσδοκία επίσης της ελληνικής πλευράς ότι τα Ηνωμένα Έθνη, εκπροσωπούμενα από τον γενικό γραμματέα, Μπαν Κι Μουν, και τον ειδικό σύμβουλό του για το Κυπριακό, Έσπεν Μπαρθ Άιντε, θα καταγράψουν την τουρκική αδιαλλαξία και θα επιρρίψουν σ' αυτή ευθύνες σε περίπτωση αδιεξόδου είναι ευσεβής πόθος και μάταιη ελπίδα. Η Πολιτική Γραμματεία του ΟΗΕ, που διαχειρίζεται την προσφορά καλών υπηρεσιών από τον γενικό γραμματέα, ελέγχεται απολύτως από την αμερικανική και τη βρετανική διπλωματία. Τόσο ο αμερικανικός όσο και ο βρετανικός παράγων επιδιώκουν, για λόγους στρατηγικούς και γεωπολιτικούς, την επιβολή «λύσεως» στην Κύπρο που θα ικανοποιεί την τουρκική πλευρά και ποσώς ενδιαφέρονται εάν η «λύση» θα είναι άδικη και ετεροβαρής για τους Ελληνοκυπρίους. Η πολιτική αυτή επιβεβαιώθηκε για μια ακόμη φορά στη Νέα Υόρκη, όταν ο αντιπρόεδρος των Ηνωμένων Πολιτειών, Τζο Μπάιντεν, ταυτίσθηκε με τις τουρκικές διεκδικήσεις και άσκησε πίεση στον Κύπριο Πρόεδρο να δεχθεί τουρκική στρατιωτική βάση και μετά τη «λύση», καθώς και τουρκικές εγγυήσεις.\nΟι ΗΠΑ επιδιώκουν ειδικότερα να δώσουν μια νέα ώθηση στις ευρωτουρκικές σχέσεις μέσα από μια φιλοτουρκική «λύση», ανοίγοντας την πίσω πόρτα στην Άγκυρα, όπως αναφέρθηκε παραπάνω, για τη συμμετοχή της, μέσω της διζωνικής Κύπρου, στη λήψη των ευρωπαϊκών αποφάσεων. Το ενδεχόμενο αυτό είναι ένα πολύ ευαίσθητο και σημαντικό θέμα, το οποίο θα έπρεπε κανονικά να το χρησιμοποιήσει η ελληνική πλευρά ως επιχείρημα για την αποτροπή μιας τέτοιας «λύσεως». Με την ακολουθούμενη όμως σήμερα άκρως υποχωρητική πολιτική, η ελληνική πλευρά διολισθαίνει σε επικίνδυνες ατραπούς. Υπό το πρόσχημα της διζωνικής ομοσπονδίας και της «πολιτικής ισότητας», επιδεικνύει μια απαράδεκτα παθητική στάση.\nΟλέθρια βάση για άδικη «λύση»\nΕάν απαριθμήσει κανείς τα δεινά που θα επέφερε στην Κύπρο μια «λύση» διζωνικής ομοσπονδίας με πολιτική ισότητα, θα γίνει αμέσως προφανές ότι η ίδια η βάση πάνω στην οποία διεξάγονται οι συνομιλίες είναι σαθρή, ετεροβαρής και απαράδεκτη. Υπέχουν μεγάλες ευθύνες οι ηγεσίες των δύο κομμάτων, ΔΗΣΥ και ΑΚΕΛ, που έκαναν σημαία τη διζωνική ομοσπονδία, με τον ισχυρισμό ότι αποτρέπει δήθεν τη διχοτόμηση! Στην πραγματικότητα, όχι μόνο δεν την αποτρέπει, αλλά η ίδια συνιστά τη χειρότερη μορφή διχοτομήσεως. Αφ' ενός γιατί θα εξασφάλιζε την υπογραφή των Ελληνοκυπρίων για την τουρκοποίηση του Βορρά. Αφ' ετέρου, γιατί θα κατέλυε και την Κυπριακή Δημοκρατία και θα μετέτρεπε ολόκληρη την Κύπρο σε τουρκικό προτεκτοράτο.\nΗ Κύπρος αγωνίσθηκε να ενταχθεί στην Ευρωπαϊκή Ένωση για να κατοχυρώσει τη διεθνή της αναγνώριση, την ασφάλειά της και την προοπτική μιας λύσεως του Κυπριακού με βάση το ευρωπαϊκό κεκτημένο. Η στρατηγική αυτή επιτυχία της Κύπρου υπονομεύεται όμως από την ίδια την ηγεσία της και την πολιτική που ακολουθεί. Στη Συνθήκη της Λισσαβώνος, που είναι ο καταστατικός χάρτης της Ευρωπαϊκής Ενώσεως, έχουν προσαρτηθεί, ως αναπόσπαστα μέρη της, η Ευρωπαϊκή και η Διεθνής Σύμβαση Ανθρωπίνων Δικαιωμάτων. Και αντί η ελληνική πλευρά να εμμείνει σταθερά πάνω σ' αυτή τη βάση, παλινδρόμησε σε αποτυχημένες και χρεοκοπημένες πολιτικές, υπό την πίεση κυρίως του αμερικανικού και του βρετανικού παράγοντα, που ενεργούν με σημαία ευκαιρίας τον ΟΗΕ.\nΟι παραχωρήσεις οι οποίες είχαν γίνει στο πλαίσιο των προηγούμενων διακοινοτικών συνομιλιών και οι οποίες είχαν περιληφθεί στο Σχέδιο Ανάν απερρίφθησαν με το δημοψήφισμα του 2004.0 δρόμος ήταν ανοικτός για μια νέα στρατηγική στο Κυπριακό, με την Κύπρο χώρα-μέλος τώρα της ΕΕ και με σημαία το ευρωπαϊκό κεκτημένο. Η παλινδρόμηση όμως στο παλαιό πλαίσιο των διακοινοτικών συνομιλιών και στην ολέθρια βάση της διζωνικής ομοσπονδίας επανέφερε το Κυπριακό στον ίδιο παρονομαστή και στον ίδιο κλοιό των ξένων πιέσεων. Σ' αυτές προστίθενται τώρα οι πιέσεις και από την ίδια την Ευρωπαϊκή Ένωση, της οποίας η Κύπρος είναι χώρα-μέλος. Αυτό φαίνεται αντιφατικό, αλλά γίνεται δυνατό διότι η ίδια η Κύπρος παρέχει, με την πολιτική της, άλλοθι για να επιρρίπτεται η ευθύνη στο θύμα. Οι Βρυξέλλες επικαλούνται τη σύμφωνη γνώμη της Λευκωσίας όταν συζητούν πράγματα για την Κύπρο, τα οποία, με βάση το ευρωπαϊκό κεκτημένο, θα έπρεπε να θεωρούνται αδιανόητα.\nΠώς είναι δυνατόν να συζητείται, στο πλαίσιο της Ευρωπαϊκής Ενώσεως, λύση του Κυπριακού στη βάση της καταλύσεως της δημοκρατικής αρχής «ένας άνθρωπος - μία ψήφος», της υποδουλώσεως της πλειοψηφίας στη μειοψηφία και της εφαρμογής προτύπων εθνικών και φυλετικών διακρίσεων; Πώς είναι δυνατόν μια «τρίτη χώρα», η οποία είναι, μάλιστα, υποψήφια προς ένταξη, να έχει λόγο και συμμετοχή στη λήψη των ευρωπαϊκών αποφάσεων μέσα από τον έλεγχο του «ισότιμου» τουρκοκυπριακού κρατιδίου μιας διζωνικής Κύπρου ή να διεκδικεί εγγυήσεις για μια χώρα-μέλος;\nΠολλοί δεν έχουν αντιληφθεί τι ακριβώς θα σήμαινε για τον Ελληνισμό μια τέτοια διζωνική Κύπρος. Υπάρχουν σήμερα με την Κύπρο δύο ελληνικά κράτη και ένα έθνος. Η εικόνα και η πραγματικότητα αυτή θα αντιστρέφονταν πλήρως σε περίπτωση επιβολής μιας καταστροφικής «λύσεως» διζωνικής ομοσπονδίας με πολιτική ισότητα και, υπό το παραπλανητικό σύνθημα της δήθεν «επαναστάσεως», θα υπήρχαν στην περίπτωση αυτή δύο τουρκικά κράτη, γιατί η διζωνική Κύπρος δεν θα μπορούσε να πάρει καμιά απόφαση χωρίς τη σύμφωνη γνώμη της Άγκυρας.\nΕίναι προς τιμήν του ΚΚΕ στην Ελλάδα που απέσυρε ευθαρσώς την υποστήριξή του προς τη διζωνική ομοσπονδία και την κατήγγειλε ως διχοτομική και ιμπεριαλιστική λύση. Η θέση του αποτελεί ράπισμα στην ενδοτική πολιτική του «αδελφού» κόμματος ΑΚΕΛ στην Κύπρο, που ναρκισσεύεται ότι ακολουθεί δήθεν «πολιτική αρχών»! Από πότε η υπαγωγή της πλειοψηφίας στη μειοψηφία, η χειρότερη μορφή διχοτομήσεως και η σύμπλευση με την πολιτική του ξένου παράγοντα είναι «πολιτική αρχών»;\nΤίποτα καλό δεν προδιαγράφεται...\nΟι συνομιλίες στο Mont Pelerin δεν προδιαγράφουν τίποτε καλό για την Κύπρο. Η τουρκική πλευρά επιδιώκει να καταστήσει αμετάκλητες τις ελληνικές υποχωρήσεις και να εκβιάσει για Πενταμερή Διάσκεψη με δόλωμα το εδαφικό. Οι τουρκικές υπαναχωρήσεις και η προβολή από την πλευρά τους τριών σταδίων στις συζητήσεις, με πρώτο τα κεφάλαια στα οποία έχει σημειωθεί πρόοδος με στόχο την ολοκλήρωσή της, δεύτερο τα κριτήρια για το εδαφικό και τρίτο το εδαφικό αλλά σε συνάρτηση με τη σύγκληση Πενταμερούς Διασκέψεως, δεν αφήνουν την παραμικρή αμφιβολία για τη στάση και τις επιδιώξεις της τουρκικής πλευράς.\nΟλοκλήρωση της διαπραγματεύσεως για τα άλλα κεφάλαια, χωρίς συζήτηση του εδαφικού, θα ήταν ολέθριο λάθος της ελληνικής πλευράς. Ολέθριο λάθος θα ήταν επίσης η σύνδεση του εδαφικού είτε με τη σύγκληση Πενταμερούς Διασκέψεως είτε με τις διεκδικούμενες τουρκικές εγγυήσεις και προτάσεις ασφαλείας. Δεν πρέπει να διαφεύγει της προσοχής κανενός ότι η ίδια η αποδοχή Πενταμερούς Διασκέψεως ή Τετραμερούς (τρεις εγγυήτριες δυνάμεις συν οι δύο κοινότητες ή Ελλάδα, Τουρκία συν οι δύο κοινότητες) προϋποθέτει την αποδοχή εγγυήσεων και τον παραμερισμό της Κυπριακής Δημοκρατίας.\nΕίναι βέβαιο ότι θα ασκηθούν πιέσεις στην ελληνική πλευρά και θα υποβληθούν παραπλανητικές προτάσεις. Ήδη παρουσιάζεται η Ευρωπαϊκή Ένωση ως το πλαίσιο που μπορεί να αμβλύνει τις συνέπειες οδυνηρών παραχωρήσεων, ιδιαίτερα σε ό,τι αφορά στην άσκηση των τεσσάρων ευρωπαϊκών ελευθεριών. Ο εμπαιγμός είναι προφανής. Η τουρκική πλευρά ζητά να εφαρμοσθεί πρωτογενές δίκαιο για το πλαίσιο της λύσεως και να ισχύσει μετά το ευρωπαϊκό κεκτημένο. Να μην ισχύσει, δηλαδή, το ευρωπαϊκό κεκτημένο για τις αρχές και τις προϋποθέσεις της λύσεως και να ισχύσει μετά, όταν αυτά που αφορούν στους Ελληνοκυπρίους θα έχουν υπαχθεί στο πρωτογενές δίκαιο και δεν θα μπορούν οι Ελληνοκύπριοι να τα επικαλεσθούν.\n«Το δις εξαμαρτείν ουκ ανδρός σοφού» έλεγαν οι αρχαίοι ημών πρόγονοι. Η κυπριακή ηγεσία, με τεράστια ευθύνη επίσης των ελληνικών κυβερνήσεων, επανεγκλωβίσθηκε διπλωματικά σε μια διαδικασία η οποία οδηγεί στα ίδια και χειρότερα αποτελέσματα που οδήγησε και η προηγούμενη του Σχεδίου Ανάν. Με τη μεγάλη διαφορά όμως ότι το 2004 η Κύπρος δεν ήταν χώρα-μέλος της Ευρωπαϊκής Ενώσεως και εκβιαζόταν με το δίλημμα ότι το «όχι» στο Σχέδιο Ανάν θα μπορούσε να της στοιχίσει την ένταξή της. Το δίλημμα στην πραγματικότητα ήταν ψευδεπίγραφο, γιατί η ουσιαστική ένταξη της Κύπρου είχε ήδη γίνει από τον Απρίλιο του 2003. Απέμενε μόνο η επικύρωση της εντάξεως από τα άλλα μέλη. Είχε συμφωνηθεί όμως από πριν ότι η ένταξη των δέκα νέων μελών θα γινόταν πακέτο. Αυτό όμως δεν εμπόδισε ούτε τον τότε Έλληνα πρωθυπουργό, Κώστα Σημίτη, ούτε τους ξένους ηγέτες να κινδυνολογούν ότι η ένταξη της Κύπρου θα μπορούσε να τεθεί σε κίνδυνο στην περίπτωση ενός «όχι» στο δημοψήφισμα.\nΗ Κύπρος δεν είχε επίσης το 2004 το στρατηγικό χαρτί του φυσικού αερίου, το οποίο έχει ενισχύσει πολύ σημαντικά τη θέση της και άνοιξε προοπτικές για περιφερειακές στρατηγικές συμμαχίες. Η Τουρκία ορέγεται, βεβαίως, το φυσικό αέριο της Κύπρου και επιδιώκει να θέσει υπό τον έλεγχό της ένα λεόντειο μερίδιο της κυπριακής ΑΟΖ.\nΌχι μόνο μέσα από την «ισότιμη» συμμετοχή των Τουρκοκυπρίων στους φυσικούς πόρους, που θα είναι ομοσπονδιακή αρμοδιότητα, αλλά και μέσα από τη διεκδίκηση του μεγαλυτέρου μέρους της κυπριακής ΑΟΖ, με βάση τις δικές της θεωρίες και αξιώσεις για την ΑΟΖ. Η ΑΟΖ της «επανενωμένης» Κύπρου και της Τουρκίας θα πρέπει να οριοθετηθεί μετά τη «λύση». Ποιος θα υπερασπισθεί το φυσικό αέριο της Κύπρου, όταν θα έχει καταλυθεί η Κυπριακή Δημοκρατία και καμιά απόφαση δεν θα μπορεί να λαμβάνεται για λογαριασμό της Κύπρου χωρίς τη σύμφωνη γνώμη του «ισότιμου» τουρκοκυπριακού κρατιδίου;\nΤα ερωτήματα αυτά και πολλά άλλα είναι αμείλικτα και υποδεικνύουν ότι η ακολουθούμενη ολισθηρά οδός των συνεχών υποχωρήσεων και διολισθήσεων δεν είναι απλώς αδιέξοδη. Είναι καταστροφική και υπονομεύει τη διεθνή θέση της Κύπρου και την ασφάλεια και το μέλλον ολόκληρου του κυπριακού Ελληνισμού. Αυτό το οποίο χρειάζεται η Κύπρος είναι η εύσχημη απαγκίστρωση από μια ολέθρια πολιτική και διπλωματική διαδικασία και η χάραξη μιας νέας πορείας και στρατηγικής που θα θέτει στο επίκεντρό της αυτό που είναι ο πυρήνας του προβλήματος: η τουρκική εισβολή και κατοχή.


Μήπως είστε αλλεργικοί στο σπίτι σας;\nσπίτι Σκόνη κουζίνα αλλεργία μπάνιο υπνοδωμάτιο\nTο σπίτι μας μπορεί να ευθύνεται για πολλές από τις αλλεργίες που εμφανίζουμε ή –για να είμαστε πιο ακριβείς- συνήθως τις πυροδοτεί όταν υπάρχει προδιάθεση για την ανάπτυξή τους.\nΤα καλά νέα είναι πως μπορούμε να κάνουμε πολλά πράγματα για να γίνει το σπίτι μας “υποαλλεργικό” αλλά και πιο υγιεινό για μια καλύτερη ποιότητα ζωής για όλη την οικογένεια.\nΤο μεγαλύτερο μυστικό για τους ανθρώπους που ταλαιπωρούνται από αλλεργίες είναι να αποφεύγουν τα αλλεργιογόνα που θα πυροδοτήσουν μια κρίση. Και μια παρένθεση: γι’ αυτό και είναι σημαντικό, εφόσον είναι το παιδί που έχει εκδηλώσει κάποια αλλεργία, να κάνουμε τις απαραίτητες εξετάσεις ώστε να μάθουμε τι την πυροδοτεί. Κλείνει η παρένθεση, όμως, και επιστρέφουμε στο σπίτι μας και πώς μπορούμε να ζούμε σε ένα όχι βέβαια αποστειρωμένο, αλλά υποαλλεργικό και υγιεινό περιβάλλον.\n• Αερίζουμε καθημερινά τα δωμάτια τουλάχιστον μισή ώρα. Εξαίρεση αποτελούν οι ανοιξιάτικες μέρες με αέρα όπου μπορεί να γεμίσει το σπίτι μας γύρη από τα δέντρα.\n• Δεν ανεβάζουμε τη θερμοκρασία πάνω από τους 19 βαθμούς το χειμώνα.\n• Αποφεύγουμε τα μάλλινα χαλιά και προτιμάμε τις μοκέτες που τινάζονται εύκολα και έχουν επεξεργασία κατά των ακάρεων (μικροσκοπικών οργανισμών) της σκόνης.\n• Προτιμάμε απλά καλύμματα για τα έπιπλα (καναπέδες, πολυθρόνες, τραπεζομάντιλα) χωρίς καπιτονέ ή φραμπαλάδες ώστε να τινάζονται καλά και να πλένονται πιο εύκολα.\n• Ξεσκονίζουμε τακτικά χρησιμοποιώντας υγρό πανί για να μη διαχέεται ξανά η σκόνη στην ατμόσφαιρα.\n• Δεν χρησιμοποιούμε αρωματικά χώρου και γενικά αποφεύγουμε τις έντονες μυρωδιές.\n• Εάν έχουμε παιδιά, δεν καπνίζουμε και δεν επιτρέπουμε το κάπνισμα στο σπίτι, ακόμη κι αν το μωρό ή το παιδί κοιμάται στο υπνοδωμάτιό του.\n• Αν έχουμε κάποιο μικρό ζωάκι (σκύλο, γάτα κ.λπ.) και το παιδί ή ένα μέλος της οικογένειας παρουσιάσει αλλεργία, καλό είναι να συζητήσουμε με τον αλλεργιολόγο τι θα πρέπει να προσέχουμε. Δυστυχώς υπάρχει πιθανότητα τα άτομα με σοβαρό πρόβλημα αλλεργίας να μην μπορούν να συνυπάρξουν με το ζωάκι.\n• Επιλέγουμε μεταλλικό ή ξύλινο κρεβάτι και χρησιμοποιούμε υποαλλεργικό στρώμα.\n• Τα σεντόνια πρέπει να είναι από καθαρό βαμβάκι χωρίς συνθετικές ίνες ενώ για το πάπλωμα και το μαξιλάρι αποφεύγουμε το φυσικό πούπουλο.\n• Αλλάζουμε σεντόνια τουλάχιστον μια φορά την εβδομάδα.\n• Οι κατσαρίδες, πέρα από όλα τα άλλα, προκαλούν και πολλές αλλεργίες. Προφυλάσσουμε τα τρόφιμα μέσα σε αεροστεγή δοχεία ή στις συσκευασίες τους φροντίζοντας όμως να μην έχουν κάποιο άνοιγμα.\n• Πετάμε τα χαρτόνια από τις συσκευασίες γιατί συγκεντρώνουν πολλούς μικροοργανισμούς.\n• Αποφεύγουμε τη χρήση δυνατών καθαριστικών για το νεροχύτη και αν στο σπίτι υπάρχουν παιδιά τα κρατάμε μακριά από το υγρό του πλυντηρίου των πιάτων που είναι πολύ ερεθιστικό, ακόμη κι όταν εισπνέεται, για παράδειγμα τη στιγμή που θα ανοίξουμε την πόρτα του πλυντηρίου μετά την πλύση.\n• Η υγρασία ευνοεί την ανάπτυξη της μούχλας. Αερίζουμε συχνά κι αν το μπάνιο μας δεν έχει παράθυρο, προσπαθούμε να αφήνουμε συχνά ανοιχτή την πόρτα.\n• Δεν χρησιμοποιούμε στον περιορισμένο χώρο του μπάνιου ψεκαζόμενα αποσμητικά, λακ για τα μαλλιά ή αποσμητικά χώρου.\n• Αν χρειάζεται να ψεκάσουμε για μυρμήγκια ή κατσαρίδες απομακρύνουμε το παιδί ή το μέλος της οικογένειας που παρουσιάζει αλλεργία για τουλάχιστον ένα 24ωρο από το σπίτι.


Η κυβερνητική πολιτική σχετικά με τις οικονομικές επιπτώσεις της υγειονομικής κρίσης στην Ελλάδα είναι το αντικείμενο της συζήτησης που ξεκινά στις 11 π.μ. στην Ολομέλεια της Βουλής. Η συζήτηση γίνεται…\nΤΑ θέματα των εργασιακών σχέσεων θα συζητηθούν σήμερα στη βουλή σε επίπεδο πολιτικών αρχηγών κατά την ειδική συνεδρίαση που αρχιζει στις 10 το πρωί. Η συζήτηση γίνεται κατόπιν αιτήματος που…\nΜε 175 «ναι», 33 «όχι» και 80 «παρών» πέρασε από τη Βουλή η αμυντική συμφωνία Ελλάδας – ΗΠΑ. Στην ψηφοφορία πήραν μέρος 288 βουλευτές. Υπέρ της συμφωνίας ψήφισαν ΝΔ και…


Αποφάσεις για 24ωρη προειδοποιητική Γενική Απεργία στις 23 Οκτώβρη :: ΕΝΩΣΗ ΣΥΝΤΑΞΙΟΥΧΩΝ ΙΚΑ ΠΕΙΡΑΙΑ\nΑρχική > Αποφάσεις για 24ωρη προειδοποιητική Γενική Απεργία στις 23 Οκτώβρη\nΑποφάσεις για 24ωρη προειδοποιητική Γενική Απεργία στις 23 Οκτώβρη\nΤο ΠΑΜΕ καλεί σε κήρυξη 24ωρης απεργίας στις 23 Οκτώβρη\nΑπευθύνεται σε όλες τις συνδικαλιστικές Οργανώσεις, τη ΓΣΕΕ και την ΑΔΕΔΥ\n«Η απόφαση για απεργία να είναι συνειδητή πράξη και όχι τυπική υπόθεση, αγωνιστική γροθιά και αποφασιστική διάθεση αγώνα και αντίστασης από κάθε κλάδο, κάθε εργοστάσιο και τόπο δουλειάς», σημειώνει το ΠΑΜΕ\nΝα προχωρήσουν σε συζήτηση και αποφάσεις για 24ωρη προειδοποιητική Γενική Απεργία στις 23 Οκτώβρη καλεί τους εργαζόμενους και όλες τις συνδικαλιστικές οργανώσεις το Πανεργατικό Αγωνιστικό Μέτωπο. Στην ανακοίνωση - κάλεσμα σημειώνει:\nΠρος όλους τους εργαζόμενους στον Ιδιωτικό και Δημόσιο τομέα, τους άνεργους, τους συνταξιούχους, τη νεολαία, τις γυναίκες, τους μετανάστες, τους μικρούς εμπόρους, τους φτωχούς αγρότες.\nΤο ΠΑΜΕ καλεί όλες τις συνδικαλιστικές οργανώσεις (σωματεία, Ομοσπονδίες και Εργατικά Κέντρα), τη ΓΣΕΕ και την ΑΔΕΔΥ να προχωρήσουν σαν πρώτο σταθμό απάντησης στα βάρβαρα μέτρα σε συζήτηση και αποφάσεις για 24ωρη προειδοποιητική γενική απεργία στις 23 Οκτώβρη.\nΑποτροπή των νέων αντεργατικών μέτρων!\nΑνατροπή της βαρβαρότητας! Η ζωή μας έγινε αφόρητη! Μας οδηγούν στη μαζική εξαθλίωση για να σωθούν τα κέρδη των λίγων, για να γίνουν αυτοί ακόμα πιο ισχυροί.\nΛένε ψέματα πως δε θα έρθουν άλλα μέτρα! Εχουν στα σκαριά νέο γύρο επίθεσης.\nΗ κατάργηση των κλαδικών Συλλογικών Συμβάσεων και η επέκταση των ατομικών συμβάσεων οδηγεί σε νέα μέτρα για να επιβάλουν μισθούς πείνας των 300 ευρώ. Σχεδιάζουν νέα τσεκούρια στα δώρα στον ιδιωτικό τομέα. Καταργούν τις αποζημιώσεις. Καταργούν τις επικουρικές συντάξεις, τσακίζουν τα εφάπαξ, ετοιμάζουν νέες μειώσεις στις κύριες συντάξεις. Θα το δεχτούμε ή θα παλέψουμε για αυξήσεις στους μισθούς και στις συντάξεις, για δουλειά με δικαιώματα; Θα τους παραδώσουμε και τα δώρα;\nΤην ίδια στιγμή που οι ανάγκες απαιτούν προσλήψεις, έρχονται νέες χιλιάδες απολύσεις στο Δημόσιο τομέα και στον ιδιωτικό τομέα, απελευθερώνουν τις απολύσεις, δίνοντας το δικαίωμα στη μεγαλοεργοδοσία να απολύει όποτε και όσους θέλει. Γκρεμίζουν το σταθερό ωράριο, καταργούν την Κυριακή αργία. Θα το επιτρέψουμε ή θα παλέψουμε για μόνιμη και σταθερή εργασία;\nΒάζουν 25ευρώ είσοδο για νοσηλεία στα νοσοκομεία, κλείνουν νοσοκομειακές μονάδες στερώντας από το λαό τη δωρεάν Υγεία. Μονιμοποιούν τα χαράτσια, σφίγγουν το λαιμό μας με δυσβάσταχτους φόρους. Ετοιμάζουν νέες αυξήσεις στα εισιτήρια στις μεταφορές. Βγάζουν στο σφυρί την πρώτη κατοικία. Ιδιωτικοποιούν το ρεύμα, το νερό και την εκπαίδευση. Θα το ανεχτούμε ή θα αγωνιστούμε απέναντι στους φραγμούς στην Υγεία και Παιδεία, στη φοροεπιδρομή, στις κατασχέσεις και στους πλειστηριασμούς;\nΚαταδικάζουν εμάς και τα παιδιά μας στη μόνιμη ανεργία σε συνθήκες που 1,5 εκατομμύριο άνεργοι ανακυκλώνονται σε κακοπληρωμένα προγράμματα ψευτοαπασχόλησης. Μας ζητούν να ζήσουμε με επιδόματα - δυστυχίας των 200 ευρώ. Θα το δεχτούμε ή θα διεκδικήσουμε μέτρα ουσιαστικής προστασίας των ανέργων, ουσιαστικές αυξήσεις στα επιδόματα ανεργίας;\nΟλα τα παραπάνω μέτρα έρχονται να πατήσουν πάνω στα αποκαΐδια των προηγούμενων. Η επιδείνωση της ζωής μας δε θα έχει τελειωμό.\nΤώρα χρειάζεται να νιώσουν την καυτή ανάσα του εργατικού - λαϊκού κινήματος. Να πλημμυρίσουν οι δρόμοι, να διακοπεί παντού η παραγωγή, να σταματήσουν οι μηχανές σε κάθε εργοστάσιο, να σταματήσει η δουλειά σε κάθε γιαπί, σε κάθε γραφείο, στα καράβια. Ολες οι κατακτήσεις κερδήθηκαν με αγώνες, απεργίες, κινητοποιήσεις, συγκρούσεις. Τίποτα δε χαρίστηκε, τίποτα δε δόθηκε απλόχερα. Τίποτα δεν κατακτήθηκε με το "κεφάλι κάτω".\nΗ απόφαση για απεργία να είναι συνειδητή πράξη και όχι τυπική υπόθεση, αγωνιστική γροθιά και αποφασιστική διάθεση αγώνα και αντίστασης από κάθε κλάδο, κάθε εργοστάσιο και τόπο δουλειάς. Να πάρουμε όλοι ευθύνη. Να μη μείνει εργάτης, υπάλληλος, άνεργος που δε θα μπει στη συζήτηση. Να μπουν στη μάχη επιτροπές αγώνα, λαϊκές επιτροπές και εργοστασιακές επιτροπές, η νεολαία. Η εργατική τάξη θα βρει τους συμμάχους της, ανάμεσα στους χιλιάδες αυτοαπασχολούμενους που βάζουν λουκέτο, ανάμεσα στους χιλιάδες αγρότες που ξεκληρίζονται, στις γυναίκες που βιώνουν το δράμα όλης της οικογένειας, των παιδιών, των νέων που δε μπορούν να σπουδάσουν, δε μπορούν να βρουν μια δουλειά για να ζήσουν.\nΝα δώσουμε απάντηση στην όξυνση της επιθετικότητας του κεφαλαίου και του κράτους, στους μηχανισμούς που θρέφει. Να πάρει διαστάσεις μαζικής καταδίκης και απομόνωσης η εγκληματική - ναζιστική συμμορία της Χρυσής Αυγής, να ξεριζωθεί από τους τόπους δουλειάς και τους κλάδους. Είναι το τέρας της καπιταλιστικής ιδιοκτησίας, εκμετάλλευσης, εργοδοτικής και κρατικής τρομοκρατίας. Να είναι απεργία που θα σηματοδοτήσει νέες εξελίξεις.\nΝα δώσει το έναυσμα για τη συνέχεια της πάλης μας. Πρέπει τώρα να ανασυνταχθούμε!\nΟι δυσκολίες του αγώνα είναι πολλές, αλλά όχι ανυπέρβλητες. Για να ανασάνουμε σήμερα χρειάζεται ανατροπή της βαρβαρότητας που ζούμε. Να ξαποστείλουμε όσους κάθονται στο σβέρκο μας.\nΓρανάζι χωρίς εμάς δε μπορεί να γυρίσει. Να πιστέψουμε στη δύναμή μας και το δίκιο μας».\nαποφάσεις | 24ωρη | προειδοποιητική | Γενική | Απεργία | 23 Οκτώβρη


Ευρωπαϊκό Tornado: Αργυρό μετάλλιο οι Μαύρος - Αϊδινίδης '); });\nΕυρωπαϊκό Tornado: Αργυρό μετάλλιο οι Μαύρος - Αϊδινίδης\nSPORT24.GR 26.07.2021 | 13:29\nΟι Νίκος Μαύρος και Περικλής Αϊδινίδης ROBERTO BARONCINI\nΤο αργυρό μετάλλιο στο Ευρωπαϊκό Πρωτάθλημα Tornado κατέκτησαν οι Νίκος Μαύρος και Περικλής Αϊδινίδης.\nΣυνεχίστηκε η παράδοση στα Tornado και η ελληνική ιστιοπλοΐα πανηγυρίζει ακόμη ένα μετάλλιο σε μεγάλο διεθνή αγώνα.\nΣτο Ευρωπαϊκό Πρωτάθλημα της Γερμανίας, οι Νίκος Μαύρος - Περικλής Αϊδινίδης πραγματοποίησαν εξαιρετική εμφάνιση και κατέκτησαν το αργυρό μετάλλιο.\nΤα 17 σκάφη από 6 χώρες έτρεξαν 5 ιστιοδρομίες και οι ιστιοπλόοι του ΝΟΘ είχαν σταθερή παρουσία, τερματίζοντας 3οι, 2οι, 2οι, 2οι, 3οι (αποκατάσταση) και 2οι.\nΣυγκέντρωσαν 8,3 βαθμούς και πήραν τη 2η θέση, πίσω από τους Τσέχους Μ. Παβλίσοβα - Μ. Πάβλις που είχαν 6 βαθμούς. Τρίτοι ήταν οι Γερμανοί Ε.Ζ. Στέιμερ - Σ.Πάππας με 9 βαθμούς.


Ευρώπη: Δυνατοί οι εμβολιασμοί από τα μέσα Δεκεμβρίου\n· 20/11/2020 ·3 min read\nΟι αρχηγοί κρατών και κυβερνήσεων πέτυχαν μερική επιτυχία σε μια άτυπη σύνοδο κορυφής. Αν όλα πάνε σύμφωνα με το σχέδιο, οι εμβολιασμοί μπορούν να ξεκινήσουν ήδη από τα μέσα Δεκεμβρίου.\nΓρήγορα έγινε σαφές ότι η διαμεσολάβηση στη σύγκρουση του προϋπολογισμού με την Πολωνία και την Ουγγαρία δεν ήταν αμφισβητήσιμη κατά τη διάρκεια της τηλεδιάσκεψης των αρχηγών κρατών και κυβερνήσεων της ΕΕ.\nΤο θέμα είναι πολύ περίπλοκο, οι ρήξεις είναι πολύ βαθιές από τότε που έγινε γνωστό στις αρχές της εβδομάδας: η Πολωνία και η Ουγγαρία αποσύρουν την επιλογή αρνησικυρίας τους και μπλοκάρουν το πακέτο προϋπολογισμού, που αποτελείται από το πολυετές δημοσιονομικό πλαίσιο έως το 2027 και το ταμείο βοήθειας για τον κορονοϊό.\nΗ διαμαρτυρία στρέφεται εναντίον του λεγόμενου μηχανισμού κράτους δικαίου, με τη βοήθεια του οποίου οι παραβιάσεις των θεμελιωδών αξιών της ΕΕ θα τιμωρούνται μελλοντικά.\n“Ο προϋπολογισμός και το κράτος δικαίου είναι εξίσου σημαντικοί”\nΜετά τη σύνοδο κορυφής, ο Πρόεδρος του Συμβουλίου Τσαρλς Μισέλ τόνισε ότι ήταν απαραίτητη μια ενιαία στάση από όλα τα κράτη μέλη προκειμένου να επιτευχθεί ταχεία οικονομική ανάκαμψη μετά την κρίση. Μέχρι στιγμής, ωστόσο, μόνο η “μεγάλη πλειοψηφία” βρίσκεται πίσω από το πακέτο προϋπολογισμού.\nΗ Πρόεδρος της Επιτροπής Ursula von der Leyen είπε ότι ο προϋπολογισμός και ο μηχανισμός κράτους δικαίου είναι «εξίσου σημαντικοί». Αμέτρητοι άνθρωποι θα περίμεναν τη βοήθεια αυτή. Αυτός είναι ο λόγος για τον οποίο ήθελε να υπενθυμίσει σε όλους, είπε η von der Leyen, ότι «ήταν πάντα η μεγάλη δύναμη της ΕΕ να ελέγχει δύσκολες καταστάσεις μέσω της αμοιβαίας υποστήριξης».\nΗ καγκελάριος Άνγκελα Μέρκελ (CDU) περιέγραψε προηγουμένως τη σύγκρουση εκ μέρους της γερμανικής Προεδρίας του Συμβουλίου και ο Πολωνός Mateusz Morawiecki και ο Viktor Orban για την Ουγγαρία εξήγησαν τις απόψεις τους.\nΗ χαρά ήταν ακόμα μεγάλη τον Ιούλιο. Στη δεύτερη μακρύτερη σύνοδο κορυφής της ΕΕ όλων των εποχών, το Ευρωπαϊκό Συμβούλιο συμφώνησε για ένα πολυετές δημοσιονομικό πλαίσιο αξίας 1,1 τρισεκατομμυρίων ευρώ και το πρόγραμμα με την ονομασία “Next Generation EU”, όπου πρόκειται για άλλα 750 δισεκατομμύρια ευρώ.\nΈνας λόγος για τον οποίο οι αρχηγοί κρατών και κυβερνήσεων δεν μπορούσαν να καταλήξουν σε συμφωνία για μεγάλο χρονικό διάστημα: ο μηχανισμός του κράτους δικαίου, η απαίτηση του κοινοβουλίου της ΕΕ.\nΜε απλά λόγια: Όποιος θέλει να αποσύρει χρήματα από την ΕΕ πρέπει να συμμορφώνεται με τους κανόνες της ΕΕ. Όσοι δεν πρέπει να χρησιμοποιούν τον μηχανισμό κανόνα δικαίου, θα αισθάνονται τις παραβιάσεις στο δικό τους πορτοφόλι. Ωστόσο, αυτός ο κανονισμός διατυπώθηκε πολύ αόριστα το καλοκαίρι. Ο φόβος ότι οι συνομιλίες θα αποτύχουν ήταν πολύ μεγάλος.\nMaas: Σε πολλές χώρες δεν υπάρχει προθυμία να γίνουν παραχωρήσεις\nΟ ομοσπονδιακός υπουργός Εξωτερικών Heiko Maas (SPD) δήλωσε ότι η Γερμανία αναζητούσε λύση στον ρόλο της ως προεδρίας της ΕΕ, αλλά αυτό δεν έγινε δημοσίως.\nΗ εξεύρεση συμβιβασμού θα ήταν επίσης δυσκολότερη από το γεγονός ότι πολλές χώρες δεν είναι πρόθυμες να κάνουν παραχωρήσεις για το κράτος δικαίου. Το ίδιο ισχύει και για το Ευρωπαϊκό Κοινοβούλιο, όπως έγινε σαφές από τον Πρόεδρο σε συμφωνία με τους αρχηγούς της Ομάδας.\nΘα αποσυρθούν τα δικαιώματα ψήφου;\nΕπειδή και οι δύο πλευρές δεν μπλοφάρουν ούτε είναι έτοιμες για πρωτοποριακούς συμβιβασμούς, υπάρχει ο κίνδυνος περαιτέρω κλιμάκωσης, τα οποία θα μπορούσαν να οδηγήσουν στην άρση των δικαιωμάτων ψήφου των κρατών της ΕΕ.\nΗ αντίστοιχη διαδικασία σύμφωνα με το άρθρο 7 της Συνθήκης ΕΕ έχει ήδη κινηθεί εναντίον της Πολωνίας και της Ουγγαρίας, αλλά δεν έχει ακολουθηθεί ποτέ. Αυτό θα μπορούσε να αλλάξει τώρα, αν και αυτό το βήμα συνεπάγεται μεγάλους κινδύνους.\nΧωρίς τα δικαιώματα ψήφου της Πολωνίας και της Ουγγαρίας, το χρηματοδοτικό πακέτο θα μπορούσε να εγκριθεί, αλλά η βαθιά διαίρεση της διεθνούς κοινότητας θα ήταν πιθανή συνέπεια.\nΟ Πρόεδρος του Συμβουλίου Charles Michel συνειδητοποίησε γρήγορα ότι αυτή η σύγκρουση δεν μπορούσε να επιλυθεί σε μια τηλεδιάσκεψη. Ως εκ τούτου, το Ευρωπαϊκό Συμβούλιο προχώρησε γρήγορα στην πραγματική ατζέντα: την κοινή καταπολέμηση της πανδημίας.\nΕμβόλιο: Δυνατότητα έγκρισης από τα μέσα Δεκεμβρίου\nΟ Michel επεσήμανε «πολλά υποσχόμενα σημάδια» που έχουν δείξει οι εκθέσεις επιτυχίας των εμβολίων. Εάν η διαδικασία έγκρισης προχωρήσει ομαλά, τα εμβόλια από την Biontech και τη Moderna θα μπορούσαν να εγκριθούν ήδη από το δεύτερο μισό του Δεκεμβρίου, δήλωσε η Πρόεδρος της Επιτροπής Ursula von der Leyen. Η Καγκελάριος Μέρκελ αναμένει επίσης έγκριση σε αυτό το χρονικό σημείο ή το αργότερο “πολύ σύντομα μετά την αλλαγή του έτους”: “Και φυσικά μπορεί να ξεκινήσει ο εμβολιασμός.”\nVon der Leyen: Πολλά εμβόλια διευκολύνουν τη σύγκριση\nΣυνολικά, η Επιτροπή της ΕΕ έχει συνάψει συμβάσεις με πέντε διαφορετικούς παραγωγούς εμβολίων, ένα έκτο είναι επικείμενο. Αυτό φέρνει επίσης πλεονεκτήματα, εξήγησε η von der Leyen.\nΟι εταιρείες θα χρησιμοποιούν τέσσερις διαφορετικές φαρμακευτικές προσεγγίσεις. Αυτό εξασφαλίζει καλύτερη συγκρισιμότητα και επιτρέπει τη στοχευμένη εφαρμογή.\nMichel: Αυτοπροστασία και αλληλεγγύη\nΕπειδή όλο και περισσότεροι άνθρωποι δυσπιστούν ως προς τα εμβόλια, οι αρχηγοί κρατών και κυβερνήσεων των χωρών της ΕΕ βασίζονται επίσης στην εκπαίδευση.\nΟ πληθυσμός πρέπει να γνωρίζει καλύτερα για την αξία των εμβολιασμών, δήλωσε ο Charles Michel. Σχεδιάζεται μια ξεχωριστή, πανευρωπαϊκή εκστρατεία. Το μήνυμα πρέπει να είναι: «Αυτοπροστασία και αλληλεγγύη».\nΌταν χρησιμοποιούσαν ταχείες δοκιμές αντιγόνων, οι αρχηγοί κρατών και κυβερνήσεων συμφώνησαν στην ανάπτυξη ομοιόμορφων προτύπων. Η Πρόεδρος της Επιτροπής von der Leyen επεσήμανε ότι δεν ήταν όλες οι ταχείες δοκιμές συγκρίσιμης ποιότητας.\nΑυτός είναι ο λόγος για τον οποίο η αξιοπιστία των γρήγορων δοκιμών πρέπει να είναι τουλάχιστον 80 τοις εκατό. Σύντομα θα ακολουθηθούν πρότυπα για τη διασυνοριακή αναγνώριση.\nΑεροπορικές εταιρείες: Τι θα γίνει με τις πτήσεις για Ελλάδα τα Χριστούγεννα;\nΓερμανία: Μερικό lockdown μέχρι τον Ιανουάριο σχεδιάζει η Μέρκελ


Βελίτσκοβιτς: «Ποτέ στον Ολυμπιακό!» - velitskovits: «pote ston olybiako!»\nΒελίτσκοβιτς: «Ποτέ στον Ολυμπιακό!»\n18:03 6/6/2009 - Πηγή: Gazzetta\nΟ Νόβιτσα Βελίτσκοβιτς αποτελεί μήλον της έριδος για κορυφαίες ευρωπαϊκές ομάδες. Στα 22 του χρόνια κι έχοντας κατακτήσει τον τίτλο του καλύτερου ανερχόμενου παίκτη της Ευρωλίγκα για τη φετινή σεζόν, ο πάουερ φόργουορντ της Παρτιζάν... πολιορκείται από την Μπαρτσελόνα, την ΤΣΣΚΑ και την Μακάμπι. Ο Παναθηναϊκός φημολογείται ότι είναι μία από τις ομάδες που τον θέλουν, με τον ίδιο τον Βελίτσκοβιτς να ξεκαθαρίζει\nότι δεν θα πήγαινε ποτέ στον Ολυμπιακό! Ο νεαρός φόργουορντ είναι δεδομένο ότι θα αποχωρήσει από το Βελιγράδι, «εξαργυρώνοντας» ουσιαστικά τις εκπληκτικές εμφανίσεις του με την Παρτιζάν. Με δηλώσεις του στο σόου «Zone Press» του SOS Channel, ο Βελίτσκοβιτς απέκλεισε το ενδεχόμενο να συνεχίσει την καριέρα του στον Ολυμπιακό μόνο και μόνο λόγω χρώματος της φανέλας! «Δεν θα πάω ποτέ στον Ολυμπιακό γιατί μου θυμίζει τον Ερυθρό Αστέρα» τόνισε χαρακτηριστικά ο 22χρονος φόργουορντ σε σχετική ερώτηση, αναφερόμενος προφανώς στο «ερυθρόλευκο» χρώμα της φανέλας.\nολυμπιακος, τσσκα, παναθηναικος, zone, press, sos, channel, Καλή Χρονιά, καριερα, μπαρτσελονα, βελιγραδι, δεδομενο, δηλωσεις, ιδιο, θυμιζει, ουσιαστικα, πηγαινε, σεζον, σοου, τσσκα, χρωμα, channel, εμφανισεις, ομαδες, sos\nxperia mini, μυνηματα, τιτανια, ωδινεν όρος και έτεκεν μυν\nΑντριάνα Μαραγκού - Υπάρχουν μεγάλες αποδόσεις\nΓρηγόρης Κόκκινος - Εκατό χρόνια πίσω…\nΟ Κόκκαλης "παγώνει" τα μεταγραφικά του Ολυμπιακού. Την Τρίτη (9/6) το ραντεβού Ολυμπιακού-Μπεσίκτας για Μπόμπο\nΣτάση Λονδίνο για Ισιμπάγεβα\n«Κιτρινόμαυρος» ο Κονσεισάο\nΣτην Κατάνια ο Καμπανιόλο\nΠήρε Κονσεϊσάο και Τσέργα η ΑΕΚ\nΟΦΗ "Snakes" κατά Βατσινά\nΑκυρώθηκε η Ευαγγελίστρια!\nΑμφίβολο το μέλλον της Τουρκίας\nΒαριά ποινή στον Τριανταφύλλου!\nΠρόστιμο στον «King»\nΚοντά σε Φερνάντεζ\nΈγω δεν θέλω στην ζωή να κυβερνήσω....\nΣτην 5η θέση τα κορίτσια\n«Ποτέ δεν μίλησαν Μεσίνα - Ολυμπιακός»\nΠότε να (τον) εγκαταλείψω;\nΕυρωπαίοι ενωμένοι...ποτέ νικημένοι\nΠότε θα περάσει στα κέρδη η MIG; - Τι θα συμβεί την 11η Ιουνίου;\nΤΣΕΛΣΙ: “Δεν καταθέσαμε ποτέ πρόταση στην Μίλαν”\nEtihad: "Δεν ενδιαφερθήκαμε ποτέ για τις Ολυμπιακές Αερογραμμές"\nΟ Ντούντεκ γυμναστής στην Ξάνθη\n«Κλέβει» Μασεράνο η Μπαρτσελόνα\nΓκρατσιάν: «Τιμή μου»\nΝέα ήττα για Εθνική\nΚαι Τζάαμπερ στην «ερυθρόλευκη» λίστα;\nΙτούδης: «Αυτή η ομάδα γράφει ιστορία»\nΕπιμένει η Ρόμα για Μάντζιο\n"Ιδανικός παίχτης για εμάς ο Ζλάταν" (Ποδόσφαιρο / Διεθνή)\nΡΩΣΙΑ Το ντόμινο των πάγκων\nF-1: Pole position για Φέτελ\nΑΝΑΓΕΝΝΗΣΗ ΚΑΡΔΙΤΣΑΣ Ανανέωσαν Αμανατίδης, Μπουντούρης\nΜΠΕΝΕΤΟΝ ΤΡΕΒΙΖΟ Θέλει Κουρτινάιτις\nΑΡΗΣ Ο Γκρασιάν και η ευχή του Ρικέλμε\n«Δεν θα μου λείψει η Αργεντινή»\nΠαρουσιάστηκε από την ΠΑΕ Αρης ο Λεάντρο Γκρασιάν\nΗ Σβετλάνα Κουζνέτσοβα κατέκτησε το Ρολάντ Γκαρός


Η υποψήφια Δημ. Σύμβουλος Αλεξάνδρα Ποϊραζίδου μιλάει στο alexpoli.gr - EvrosOnline.gr (Alexpoli.gr)\nΑρχική ΑΥΤΟΔΙΟΙΚΗΤΙΚΕΣ ΕΚΛΟΓΕΣ 2019 Η υποψήφια Δημ. Σύμβουλος Αλεξάνδρα Ποϊραζίδου μιλάει στο alexpoli.gr\nΑπαντήσεις σε ερωτήσεις του alexpoli.gr έδωσε η υποψήφια δημοτική σύμβουλος με την παράταξη Δήμος Για Όλους – Πρώτα Εσύ, Αλεξάνδρα Ποϊραζίδου\n1) Πως πηρες την αποφαση να ασχοληθείς με τα δημοτικα;\nΖω και εγώ τη διαρκή υποβάθμιση της ποιότητας ζωής, την υποβάθμιση της αξίας του Δήμου Αλεξανδρούπολης. Βλέπω με πόνο ψυχής να απαξιώνεται από την αδιαφορία και ανικανότητα της σημερινής διοίκησης. Με την σημερινή διοίκηση δεν χάθηκαν απλά 9 χρόνια προόδου και ανάπτυξης, αλλά διογκώθηκαν και βασικά προβλήματα της πόλης. Ο σημερινός Δήμαρχος απέτυχε ακόμα και στις βασικές αρμοδιότητες, που αφορούν την καθημερινότητα του πολίτη όπως: η καθαριότητα, η συντήρηση του πράσινου, η συντήρηση των απορριμματοφόρων, το πλύσιμο των κάδων και φυσικά την κοινωνική πολιτική. Τα αυτονόητα έγιναν πλέον ζητούμενα. Η πόλη δεν έχει άλλες αντοχές και πιστεύω ακράδαντα ότι με σχέδιο, προγραμματισμό και σκληρή δουλεία ο Δήμος Αλεξανδρούπολης μπορεί να έχει μια επόμενη καλύτερη μέρα, μια προοπτική ζωής.\n2) Ποιοι είναι οι στόχοι σας;\nΠολλοί, αλλά θα αναφέρω δυο : Στόχος είναι ο Δήμος μέσα από ένα εκτεταμένο δίκτυο κοινωνικών υπηρεσιών μπορεί να επιλύσει, έως ένα βαθμό, τα τρέχοντα προβλήματα της φτώχειας και σε συνδυασμό με πολιτιστικές, αθλητικές και άλλες δραστηριότητες για όλους να δημιουργήσει την αίσθηση στους πολίτες ότι δεν είναι μόνοι τους στην κρίση, ότι δεν είναι ξεχασμένοι και να αισθάνονται την πρόνοια και την κοινωνική αλληλεγγύη, δηλαδή ο Δήμος να δημιουργήσει μια ομπρέλα κοινωνικής προστασίας για τις πιο ευπαθείς κοινωνικές ομάδες. Είναι σίγουρο ότι ένα αναπτυξιακό σχέδιο μπορεί να δημιουργήσει νέες επιχειρήσεις, νέες ευκαιρίες απασχόλησης για τους πολίτες, να φέρει νέα εισοδήματα. Στόχος είναι οι νέοι και τα δυναμικά κοινωνικά στρώματα να συνδέσουν την ζωή τους και την επαγγελματική τους πορεία με την πρόοδο του Δήμου, να δημιουργήσουν ζωντανές γειτονιές και να αποκαταστήσουν τον κοινωνικό ιστό που σήμερα δεν υπάρχει.\n3) Πεστε μας 3 λεξεις που θα ταίριαζαν σε ενα καλο Δήμαρχο\nΝα ακούει, να ακούει και να ακούει. Και μια τέταρτη : να υλοποιεί.\n4) Υπαρχει κοσμος που λεει δε θα ψηφισω… Θα τους μάλωνες;\nΘα απαντούσα με τα λόγια του πρώην πρωθυπουργού της Φιλανδίας Έσκο Άχο που σε μια ομιλία του πρόσφατα στην Ελλάδα, είπε για τους πολιτικούς, κάτι που είναι και προσωπική μου εξομολόγηση, δηλαδή: «Οι πολιτικοί το μόνο που συζητάνε συνεχώς είναι πώς θα στήσουν τα πράγματα ώστε να ξαναεκλεγούν. Παρακαλώ ξεκινήστε να επιλέγετε πλέον πολιτικούς όχι για να ξαναεκλεγούν, αλλά για να κυβερνήσουνε τη χώρα σας. Είναι δύο πράγματα εντελώς διαφορετικά». Σας παρακαλώ πολύ την ερχόμενη Κυριακή έχοντας στο νου σας τα λόγια αυτά, όλοι, να πάτε να ψηφίσετε. Ότι ο καθένας από εσάς κρίνει σωστό. Αλλά να ψηφίσετε.\nΠροηγούμενο άρθροΜετά τις εκλογές ο διαγωνισμός για το λιμάνι\nΕπόμενο άρθροΗ υποψήφια Δημ. Σύμβουλος Φοίβη Μιχαηλίδου μιλάει στο alexpoli.gr


Παράγωγα - athexgroup.gr\n06:37:43 μμ Αθήνα\nΤα παράγωγα προϊόντα είναι προθεσμιακές συμβάσεις που διαπραγματεύονται συνεχώς σε οργανωμένη αγορά και μέσω των οποίων μπορούν οι επενδυτές να απεικονίσουν μελλοντικές προσδοκίες για την αξία ενός υποκείμενου περιουσιακού στοιχείου ή ενός δείκτη. Η τιμή ενός παράγωγου προϊόντος συνδέεται άμεσα με την εξέλιξη της τιμής άλλων, πρωτογενών προϊόντων. Έτσι, τα παράγωγα προϊόντα αναφέρονται σε μετοχές, δείκτες μετοχών, ομολογίες, συνάλλαγμα ή εμπορεύματα. Διεθνώς, τα πιο δημοφιλή παράγωγα προϊόντα που διαπραγματεύονται σε οργανωμένες αγορές είναι τα Συμβόλαια Μελλοντικής Εκπλήρωσης (Futures) και τα Δικαιώματα Προαίρεσης (Options).\nΓενικά, σήμερα, στην οργανωμένη αγορά παραγώγων του Χ.Α. διαπραγματεύονται τα παρακάτω προϊόντα:


Ο Σεπτέμβρης αποτελεί ιδανική επιλογή για να αλλάξουμε σπίτι. Νέα σεζόν, νέα φοιτητική περίοδος, νέα δουλειά και άλλοι τόσοι λόγοι...που απαιτούν μία γρήγορη μετακόμιση.\nΣε πολλούς η ιδέα της μετακόμισης φαντάζει τρομακτική. Αν όμως οργανωθείτε σωστά, μπορείτε να την κάνετε εύκολα, γρήγορα και στο χαμηλότερο κόστος.\nΔείτε παρακάτω τα 8 απλά βήματα:\n1. Ξέρω τι ψάχνω.\nΣκεφτείτε τι σπίτι θέλετε να βρείτε και τι είναι πιο σημαντικό για εσάς. Να είναι μεγάλο, σε περιοχή που σας βολεύει, οικονομικό ή καινούργιο; Επειδή δύσκολα θα τα βρείτε όλα, η σύνταξη μιας λίστας προτεραιοτήτων για την μετακόμιση είναι η ιδανική λύση.\nΑρχικά ορίστε το μέγιστο ποσό που θα διαθέσετε, και στη συνέχεια καταλήξτε στα υπόλοιπα.\n2. Περπατήστε στην περιοχή.\nΠροτείνουμε να κάνετε μία βόλτα στην περιοχή όπου θέλετε να μετακομίσετε. Ξεχωρίστε τις συνοικίες που σας αρέσουν και σας βολεύουν, ώστε να βεβαιωθείτε ότι νιώθετε καλά στην περιοχή αυτή.\n3. Ψάξτε τόσο περπατώντας όσο και “σερφάροντας”.\nΗ αναζήτηση στις κολώνες και στις εξώπορτες των οικοδομών είναι αποτελεσματική. Μαθαίνετε τη γειτονιά και βρίσκετε ακίνητα που δεν βγαίνουν ποτέ σε αγγελία.\nΟ τρόπος αυτός όμως είναι πολύ χρονοβόρος και απαιτεί αρκετό περπάτημα και ιδρώτα που σίγουρα οι περισσότεροι δεν διαθέτετε για αυτήν την μετακόμιση.\nΠιο πρακτικά μπορείτε να αναζητήσετε αγγελίες στον εξειδικευμένο ιστότοπο ακινήτων του Spiti360.\nΜπορείτε να περιηγηθείτε στις χιλιάδες αγγελίες και επιλέγοντας τα κριτήρια που θέλετε να διαθέτει, διαλέγετε έτσι απλά το νέο σας σπίτι.\nΕίναι σημαντικό να μένετε σε εγρήγορση ώστε να βλέπετε πρώτοι τις νέες αγγελίες που βγαίνουν. Τα καλά σπίτια σε χαμηλές τιμές φεύγουν ακόμα και σε λίγες ώρες από τη στιγμή της ανάρτησης.\n4. Βρήκα σπίτι, τώρα τι;\nΤώρα ξεκινάει το σπριντ. Αρχικά, για να μη χάσετε την προκαταβολή που δώσατε για το υπάρχον σπίτι σας, ενημερώστε τον ιδιοκτήτη ένα μήνα πριν τη μετακόμιση. Για να το επιτύχετε αυτό μπορείτε να τον ενημερώσετε όταν ξεκινήσετε να ψάχνετε για σπίτι.\n5. Ρεύμα – Νερό – Τηλέφωνο.\nΜην ξεχάσετε να συνδέσετε εγκαίρως το νερό και το ρεύμα στο νέο σας σπίτι. Εάν είναι ήδη συνδεδεμένες αυτές οι παροχές, φροντίστε να τις μεταφέρετε στο όνομα σας μόλις εγκατασταθείτε.\nΓια να μη ξεμείνετε από Ίντερνετ, ζητείστε εγκαίρως την αλλαγή της γραμμής ακόμα και πριν να ξεκινήσετε την διαδικασία της μετακόμισης. Συνήθως απαιτούνται 20 περίπου μέρες για να ολοκληρωθεί η διαδικασία.\nΑναζητήστε στα μεγάλα κυρίως σούπερ μάρκετ τις κούτες που θα χρησιμοποιήσετε στη μετακόμιση. Εάν δεν προλαβαίνετε να ψάξετε, μπορείτε να αγοράσετε ειδικές κούτες που θα τις χρησιμοποιήσετε και στην επόμενη μετακόμιση.\nΑν έχετε μεγάλο αριθμό επίπλων και κουτιών, ενδεχομένως να χρειαστείτε μεταφορική εταιρία. Φυσικά, μπορείτε να επενδύσετε και στους φίλους σας ώστε να σας βοηθήσουν με αυτή την αγγαρεία.\n8. Η μεγάλη ημέρα της μετακόμισης έφτασε.\nΣημαντικό να προγραμματίσετε τη μετακόμιση μία ημέρα που σας βολεύει. Ιδανικά Παρασκευή ή Σάββατο ώστε να μπορέσετε να τακτοποιηθείτε πριν ξεκινήσουν οι υποχρεώσεις της εβδομάδας.\nΜε το που ολοκληρωθεί η μετακόμιση φωνάξτε τους φίλους σας, παραγγείλετε κάτι για φαγητό και ποτό και γιορτάστε με τους αγαπημένους σας το καινούργιο σας σπίτι!


Πώς ο Ολυμπιακός έχει ήδη κερδίσει τουλάχιστον 7 εκατ. ευρώ - Sputnik Ελλάδα\n22:59 13 ΑΥΓΟΥΣΤΟY 2020\n00:16 31.07.2019 (ΕΝΗΜΕΡΩΘΗΚΕ 00:59 31.07.2019) Λήψη σύντομου url\nΤο μάξιμουμ καλύτερο αποτέλεσμα ήταν για τον Ολυμπιακό η πρόκριση επί της Βικτόρια Πλζεν με 4-0.\nΟι «ερυθρόλευκοι», κατ’ αρχάς, θα συνεχίσουν να διεκδικούν την είσοδο τους στους ομίλους του Champions League, καθώς θα παίξουν στο γ’ προκριματικό γύρο με την Μπασακεχίρ.\nΑυτό που είναι το μόνο σίγουρο είναι ότι η ομάδα του Πέδρο Μαρτίνς εξασφάλισε, μίνιμουμ, τη συμμετοχή τους στους ομίλους του Europa League.\nΟικονομικά, αυτό σημαίνει ότι οι «ερυθρόλευκοι» θα βάλουν στα ταμεία τους τουλάχιστον 7 εκατ. ευρώ.\nΤο ποσό αυτό αναλύεται ως εξής: Αρχικά, θα λάβει 2.920.000 ευρώ για την είσοδο στους ομίλους του Europa League και άλλα 2.850.000 ευρώ (αυτό το ποσό θα είναι σίγουρο, όταν θα είναι γνωστές και οι 48 ομάδες του Europa League) από το ranking των ομάδων. Ο Ολυμπιακός με τους 44.000 βαθμούς θα είναι η 8η ή 9η ομάδα σε σχέση με το ranking.\nΣε αυτά είναι εξασφαλισμένο και το ποσό από το market pool, που είναι άγνωστο, μιας και θα κριθεί από το πόσες ομάδες θα έχουμε στο Europa League (εκκρεμούν οι ρεβάνς του Ατρομήτου και του Άρη, αλλά και οι αναμετρήσεις της ΑΕΚ). Περίπου όμως θα έχει εξασφαλίσει ένα ποσό κοντά στο 1,5 εκατ. ευρώ.


Samsung Spain: χάρισε 200 Galaxy Note8 σε επιβάτες πτήσης της Iberia! - GizChina Greece\nSamsung Spain: χάρισε 200 Galaxy Note8 σε επιβάτες πτήσης της Iberia!\nΤο φιάσκο του Galaxy Note7 πέρυσι έχει αφήσει ανεξίτηλο το στίγμα του πάνω στην Samsung, ειδικά όταν είχε ζητήσει από τις αεροπορικές εταιρίες να ζητούν επισταμένα από τους κατόχους της συσκευής να την απενεργοποιήσουν (στην αρχή) ή και να την αφήσουν εκτός αεροσκαφών, στο τέλος. Όλα αυτά φαίνεται πως τα θυμούνται αρκετοί, έτσι η Κορεατική εταιρία κάνει ότι μπορεί – ακόμα και υπερβολές- για να επαναφέρει την καλή φήμη των Note μοντέλων της, όπως το Galaxy Note8 φυσικά.\nΔεν αποτελεί έκπληξη λοιπόν – για κάποιους- που σε πρόσφατη πτήση της Iberia από την Μαδρίτη στην A Coruña (Galicia), 200 ολοκαίνουρια Galaxy Note 8 περίμεναν ισάριθμους επιβάτες για να τα αποκτήσουν. Οι συσκευές συνοδεύονταν από ένα μήνυμα που έλεγε:\n«Πριν ένα χρόνο σας ζητήσαμε να το απενεργοποιήσετε, σήμερα σας καλωσωρίζουμε με αυτό»\nΠρόκειται αναμφίβολα για μία εξαιρετική προώθηση της συσκευής και σίγουρα 200 νέοι κάτοχοι του Galaxy Note8 θα είναι πολύ χαρούμενοι εδώ και 2 ημέρες. Ποιος δεν θα ήθελε να ήταν στη θέση τους και να βρει ένα Note8 να τον περιμένει στη θέση του;\nNext post Google Pixel 2: Πρόβλημα με θόρυβο κατά τη διάρκεια κλήσεων, επίκειται λύση\nPrevious post Το iPhone X διέρρευσε σε βίντεο, πριν το επίσημο launch


Νέο βίντεο του Crash Bandicoot δείχνει το “Crash Wumpa Volley” Idle Animation - 4Gamers\nΣτο νέο βίντεο του Crash Bandicoot N. Sane Trilogy η αγαπημένη μας θυλακομυίδα παίζει volley με ένα πολύ ξεχωριστό συμπαίκτη\nΠριν λίγες ώρες η Activision και η Vicarious Visions ανακοίνωσαν τον νικητή του διαγωνισμού για το Idle Animation του Crash Bandicoot N.Sane Trilogy. Κατά τη διάρκεια του διαγωνισμού αυτού, οι φανς μπορούσαν να καταθέσουν τις ιδέες τους για το idle animation που θα χρησιμοποιηθεί στο επερχόμενο παιχνίδι.\nΟ μεγάλος νικητής λοιπόν, είναι το “Crash Wumpa Volley” του Simon Davidian και της Kirsty Capes, και η αλήθεια είναι ότι είναι ακριβώς αυτό που περιγράφεται: ο Crash που παίζει volley με τα αγαπημένα του φρούτα.\nΤις τελευταίες ημέρες βλέπουμε να αποκαλύπτεται συνεχώς νέο περιεχόμενο για την πολυαναμενόμενη τριλογία του παιχνιδιού. Χθες είδε το φως της δημοσιότητας βίντεο που παρουσίαζε το Un-Bearable level και έκανε σύγκριση των γραφικών του επερχόμενου παιχνιδιού με αυτά του πρωτότυπου.\nΔείτε το αρκετά ενδιαφέρον βίντεο με το νέο animation του Crash:


Ο Γάλλος πρόξενος μιλά στη "Θ" για την πόλη που μένει τα τελευταία τρία χρόνια, το μυστήριό της, το Γαλλικό Ινστιτούτο και τους συμπατριώτες του που ζουν στη Θεσσαλονίκη\nΦωτογραφία: Λευκή Πανούσου\nΣυμπληρώνοντας τρία χρόνια διαμονής στο κέντρο της πόλης, ο γάλλος πρόξενος στη Θεσσαλονίκη Φιλίπ Ρέι μας μιλά για τα Άνω Λαδάδικα και την πλατεία Ναυαρίνου, τις αγαπημένες του περιοχές, αλλά και το θόρυβο και την άναρχη κυκλοφορία, στοιχεία που τον ενοχλούν στη Θεσσαλονίκη.\nΈχετε συμπληρώσει τρία χρόνια στην πόλη, μιλήστε μας λίγο για αυτά τα χρόνια, την καθημερινότητά σας, τη ζωή, τους ανθρώπους της πόλης. Όταν πρωτοήρθατε, είχατε πει πως η Θεσσαλονίκη είναι «μία μυστηριώδης πόλη», τώρα τι θα λέγατε;\nΠέρασαν πάρα πολύ γρήγορα αυτά τα τρία χρόνια, στα οποία θεωρώ ότι έγιναν σημαντικά πράγματα για το Γαλλικό Ινστιτούτο και το Γαλλικό Σχολείο. Η Θεσσαλονίκη έπειτα από τόσο καιρό για εμένα παραμένει μυστηριώδης πόλη. Η θέση της είναι ιδιαίτερη, το ίδιο και οι άνθρωποί της, δεν είναι όπως οι άνθρωποι της Αθήνας. Έπειτα από τόσο καιρό θα ξαναέλεγα ότι η ιστορία αυτής της πόλης είναι περίπλοκη και γι’ αυτό υπάρχει αυτό το μυστήριο στην πόλη.\nΠοια είναι τα αγαπημένα σας μέρη στη Θεσσαλονίκη;\nΥπάρχουν πολλά διαφορετικά αντίθετα μέρη στη Θεσσαλονίκη. Μου αρέσει η περιοχή που είναι γνωστή ως Άνω Λαδάδικα, γιατί θεωρώ πως έχει ένα μέλλον, είναι μια πολύ ζωντανή περιοχή τη νύχτα, αλλά και την ημέρα υπάρχουν πάρα πολλοί νέοι δημιουργοί, πολλά ταλαντούχα παιδιά που δημιουργούν τις επιχειρήσεις τους. Θεωρώ ότι σ’ αυτήν την περιοχή βρίσκεται όλο το μέλλον της πόλης, υπάρχει μεγάλο ενδιαφέρον στο κομμάτι της δημιουργίας και είναι μια παράμετρος που πιστεύω ότι ενισχύει έντονα το μυστήριο της πόλης. Επίσης, μου αρέσει η περιοχή της Αριστοτέλους, η πλατεία της που είναι παραδοσιακή, όμορφη, αλλά οι αγαπημένες μου συνοικίες είναι εκείνες που βρίσκονται στη βόρεια πλευρά της πόλης, μεταξύ του κέντρου, και της Άνω Πόλης, γιατί εκεί βλέπουμε την ψυχή της Θεσσαλονίκης. Η διαδρομή από τον Λευκό Πύργο μέχρι το Μέγαρο Μουσικής, όλο αυτό το κομμάτι της νέας παραλίας είναι φανταστικό, όλοι συναντιούνται εκεί, με θέα τον Θερμαϊκό και τον Όλυμπο. Και φυσικά μου αρέσει πολύ η πλατεία Ναυαρίνου, καθώς είναι ένα πολύ ζωντανό κομμάτι της πόλης.\nΠοια είναι εκείνα τα στοιχεία της πόλης που σας αρέσουν και ποια τα αρνητικά της σημεία;\nΑυτό που εκτιμάω γενικότερα στην Ελλάδα είναι ότι οι Έλληνες επηρεάζονται από αυτό που λέμε ημερολόγιο της εβδομάδας και του μήνα, δηλαδή αυτό που λέτε «καλή εβδομάδα», «καλό μήνα» (λέγοντάς το στα ελληνικά με γαλλική προφορά), αυτό όλο ένας Έλληνας το βιώνει διαφορετικά από ό,τι ένας Γάλλος, δηλαδή ο ρυθμός του έτους ουσιαστικά στιγματίζεται από μια ένταση και από τις εποχές που χαρακτηρίζουν τους Έλληνες. Αυτά που δεν μου αρέσουν με δυο λέξεις είναι ο θόρυβος και η άναρχη κυκλοφορία, η συγκοινωνία. Επειδή ζω στο κέντρο της πόλης, με ενοχλεί ο έντονος θόρυβος, ο μη σεβασμός στον άλλον και αυτή η όχληση που δημιουργείται από την έντονη μουσική.\nΕάν είχατε τη δυνατότητα, τι θα θέλατε να αλλάζατε στην πόλη;\nΘεωρώ ότι η Θεσσαλονίκη είναι μια ωραία πόλη και θα πρέπει να της δώσουμε έναν καινούργιο σχεδιασμό, περισσότερο πράσινο, να καταργηθούν ίσως τα αυτοκίνητα στο κέντρο της πόλης. Καταλαβαίνω ότι η πόλη χτίστηκε για λιγότερους κατοίκους, πλέον έχουν αλλάξει οι ανάγκες της, χρειάζεται ένας νέος σχεδιασμός με περισσότερο χώρο για τους κατοίκους. Πιστεύω ότι είναι εύκολο να έχουμε ιδέες, αλλά όταν είμαστε πολιτικοί, έχουμε δυσκολία υλοποίησης, αλλά ο νέος δήμαρχος κ. Ζέρβας κινείται προς αυτήν την κατεύθυνση.\nΩς διευθυντής του Γαλλικού Ινστιτούτου θα ήθελα να μας μιλήσετε για τα βήματα εξωστρέφειας που έχετε κάνει, μέσα από πολλές δράσεις στην κατεύθυνση της διασύνδεσης του Ινστιτούτου με την πόλη, όπως η έκθεση «Souvenirs de Salonique».\nΗ εξωστρέφεια η δική μας στην πραγματικότητα έρχεται από τους ίδιους τους κατοίκους της Θεσσαλονίκης, την οποία μπορέσαμε να ακούσουμε, να αντιληφθούμε. Όλοι οι συνομιλητές, τους οποίους συνάντησα σε πολιτικό, πολιτιστικό και εκπαιδευτικό επίπεδο, μου επισήμαναν την ανάγκη να ακουστεί περισσότερο η Γαλλία στη Θεσσαλονίκη. Μέσω αυτών των αιτημάτων προσπαθήσαμε ουσιαστικά να εμπνεύσουμε τους κατοίκους της και γι’ αυτό δουλέψαμε και με νέους ανθρώπους της πόλης. Πάντα μαζί με το προσωπικό του Γαλλικού Ινστιτούτου υλοποιήσαμε σημαντικές δράσεις σε συνεργασία με φορείς της πόλης, του δήμου Θεσσαλονίκης και ολόκληρης της Βόρειας Ελλάδας, όπως ήταν το ΤΕΙ της Δυτικής Μακεδονίας.\nΜιλήστε μας για τους Γάλλους της Θεσσαλονίκης...\nΗ συνιστώσα των Γάλλων που ζουν στην Ελλάδα έχουν έρθει από έρωτα. Όσοι Γάλλοι βρίσκονται και εργάζονται στην περιοχή είναι κυρίως καθηγητές γαλλικής γλώσσας, ασκούν κάποιο ελεύθερο επάγγελμα ή είναι καλλιτέχνες. Ωστόσο, υπάρχει μια σημαντική άνοδος των γάλλων φοιτητών που έρχονται στη Θεσσαλονίκη, με το πρόγραμμα Erasmus, και αυτό είναι καλό σημάδι, γιατί θέλουμε να γνωρίσουν οι Γάλλοι τη Θεσσαλονίκη.\nΓνωρίζω ότι μαθαίνετε ελληνικά. Υπάρχει αγαπημένη σας ελληνική έκφραση;\nΜια ελληνική έκφραση που μου αρέσει και τη συναντάω συχνά είναι το «θα δούμε» που συνοψίζει με κέφι το ελληνικό πνεύμα.\nΠοιες είναι οι προτεραιότητές σας για την περαιτέρω διασύνδεση του Γαλλικού Ινστιτούτου με την πόλη;\nΕτοιμάζουμε ένα σημαντικό πολιτιστικό εγχείρημα. Πρόκειται για μια έκθεση, που θα πραγματοποιηθεί τον Μάρτιο του 2020 και αφορά τον ήρωα του ελληνικού Θεάτρου Σκιών, τον Καραγκιόζη, ο οποίος θα «συναντήσει» τη γαλλική μαριονέτα Γκινιόλ, σε μία προσπάθεια να παρουσιαστούν ταυτόχρονα οι δύο χαρακτήρες στη θεατρική σκηνή και να υπενθυμίσουν το ιστορικό πλαίσιο και το κοινωνικό περιβάλλον της εποχής της δημιουργίας τους, στα μέσα του 19ου αιώνα με τις αρχές του 20ού. «Θέατρο σκιών» από τη μία πλευρά, «τέχνη της μαριονέτας» από την άλλη, δύο λαϊκές μορφές τέχνης οι οποίες έχουν πολλές διαφορές, αλλά θεωρώ ότι υπάρχουν και πολλές ομοιότητες και θέλω να τις αναδείξω. Η έκθεση θα διαρκέσει δυο μήνες, θα είναι ανοιχτή στο κοινό και παράλληλα θα πραγματοποιηθούν διαλέξεις και σεμινάρια, με ειδικούς των δύο αυτών μορφών των πολιτισμών μας.\n* Δημοσιεύτηκε στη "Θ" στις 14.11.2019.


ΗΛΙΟΥΠΟΛΗ - ilioupolis.gr - Νέο κρούσμα κορωνοϊού στο 20ο Νηπιαγωγείο Ηλιούπολης\nΝέο κρούσμα κορωνοϊού στο 20ο Νηπιαγωγείο Ηλιούπολης\nΠροηγούμενο Αρθρο Κρούσμα κορωνοϊού στο 16ο Νηπιαγωγείο Ηλιούπολης\nΕπομενο Αρθρο Πρόστιμα 18.000 ευρώ & αναστολή της λαϊκής στην Αγία Μαρίνα Ηλιούπολης\nΕντοπίστηκε χθες νέο θετικό κρούσμα νηπίου στο 20ο Νηπιαγωγείο Ηλιούπολης και αμέσως ακολουθήθηκαν, σε συνεργασία του Δήμου Ηλιούπολης, της Διεύθυνσης του Σχολείου και της Διεύθυνσης Δημόσιας Υγείας και Κοινωνικής Μέριμνας της Περιφέρειας, οι προβλεπόμενες διαδικασίες του σχετικού πρωτοκόλλου του ΕΟΔΥ.\n- Πραγματοποίηση άμεσης απολύμανσης την Δευτέρα 9/11/2020.\n- Ενημέρωση των οικογενειών των νηπίων.\n- Ιχνηλάτηση των στενών επαφών.\n- Άμεση αναστολή λειτουργίας του 20ού Νηπιαγωγείου για 14 ημέρες.\nΣε διαρκή συνεργασία με τους συνυπεύθυνους φορείς, ο Δήμος Ηλιούπολης θα πάρει κάθε αναγκαίο μέτρο για την προστασία και την ασφάλεια όλων και θα συνεχίσει να ενημερώνει έγκαιρα και έγκυρα την τοπική κοινωνία.\nΗλιούπολη\tαπολύμανση\tκορωνοϊός\t20ο Νηπιαγωγείο Ηλιούπολης


Σφάξιμο και ξεπουπούλιασμα κότας | SheBlogs.eu\nΣφάξιμο και ξεπουπούλιασμα κότας\n23.05.2010 - Updated 17.07.2017 - Μαίρη Χαρίσκου – 35 ΣΧΟΛΙΑ\nΗ δημοσίευση έχει εκπαιδευτικό σκοπό και παρουσιάζει μια εύκολη και γρήγορη διαδικασία. Περιέχει βίντεο με κανονική σφαγή κότας.\nΓενικά είμαι της άποψης πως έχουμε πάψει να εκτιμάμε την αξία του κρέατος επειδή έχουμε απομακρυνθεί από τα χωριά και τη διαδικασία της σφαγής των ζώων. Φυσικά όταν λέω για αξία δεν εννοώ την οικονομική αλλά την αξία της ζωής που χάνεται για να τραφούμε.\nΘεωρώ πως ο καθένας που τρώει κρέας θα πρέπει να σφάξει ένα ζώο τουλάχιστον μια φορά στη ζωή του. Δε το έχω κάνει ούτε κι εγώ αλλά αισθάνομαι μέσα μου την ανάγκη να το κάνω όταν μου δοθεί η ευκαιρία.\nΠαρόλα αυτά, έχω μεγαλώσει κότες ως πιτσιρίκι. Τις πασχαλιάτικες. Δε με άφηναν να πάρω κατοικίδιο ως παιδί οπότε έβγαζα το άχτι μου με τα πασχαλινά κοτοπουλάκια. Πανέξυπνα ζώα πουλιά. Αν τα μεγαλώσεις μεμονωμένα δεν εχουν μεγάλη διαφορά από άλλα κατοικίδια. Το ένα μου το είχε πατήσει αυτοκίνητο, το πέταξε η μάνα μου στον κάδο κι εγώ ως παιδί ευχόμουν να τρακάρει σε κολώνα αυτός που το πάτησε. Το άλλο έγινε ένα ωραιότατο κοκοράκι και το δώσαμε σε μια κυρία που είχε κοτέτσι όταν μεγάλωσε τόσο ώστε να μη μπορούμε να το κρατήσουμε σπίτι. Φυσικά η κυρία μας πρότεινε να μας το δώσει να το φάμε όταν το έσφαξε αλλά εγώ δεν ήθελα ούτε να το ακούσω.\nΤώρα μπορεί να αναρωτιέστε γιατί τα γράφω αυτά. Τα γράφω για να σας εξηγήσω οτι τα εκτιμώ και τα αγαπάω τα κοτόπουλα. Από την άλλη όμως αποτελούν και τροφή μου, δηλαδή ακόμα και τώρα που γράφω αυτό το κείμενο στο φούρνο ψήνεται κοτόπουλο με πατάτες. Αγοραστό. Από αυτά στο σελοφαν. Δε το είδα, δε το γνώρισα, δεν είχε όνομα αλλά κυρίως δεν έζησε όπως θα έπρεπε να έχει ζήσει πριν καταλήξει στο φούρνο μου.\nΣτα χωριά οι κότες ζούνε όπως θα έπρεπε να ζούνε. Τον πρώτο χρόνο της ζωής τους προσφέρουν αρκετά αυγά αλλά όσο μεγαλώνουν αραιώνει η αυγοπαραγωγή τους. Και τότε τις σφάζουν για να πάρουν νέες κότες. Έτσι έχουν και κρέας αλλά και αυγά για το τραπέζι τους. Είναι μια απολύτως φυσιολογική διαδικασία που δε διαφέρει και πολύ από το να κόψεις το μαρούλι που έσπειρες. Με εξαίρεση το αίμα γιατί και το μαρούλι ζει μεγαλώνει και αναπνέει αγαπητοί μου φυτοφάγοι. Οπότε καλό είναι να μην υποκρινόμαστε παμφάγοι και φυτοφάγοι.\nΚι αφού σας προετοίμασα ελπίζω αρκετά ας περάσουμε και στο κυρίως μέρος που είναι το σφάξιμο και το ξεπουπούλιασμα της κότας. Όπως σας είπα θέλω κάποια στιγμή στη ζωή μου να σφάξω τουλάχιστον μια κότα για να τα έχω καλά με τη συνείδηση μου. Κι αφού θέλω να το κάνω, λογικό είναι να ψάχνω την ηπιότερο τρόπο να συμβεί αυτό.\nΜελέτησα αρκετά βίντεο στο youtube. Τα περισσότερα αμερικάνικα. Κάποιοι ακολουθούν μια διαδικασία που νομίζω πως είναι η καλύτερη που έχω δει. Χρησιμοποιούν μεταλικά χωνιά με άνοιγμα στο κάτω μέρος τα οποία είναι στερεωμένα σε κάποιο ξύλινο στήριγμα. Βάζεις την κότα μέσα με το κεφάλι προς τα κάτω, το κεφάλι βγαίνει από το κάτω μέρος του χωνιού και κάνεις μια τομή στο λαιμό με πολύ καλά ακονισμένο μαχαίρι. Η κότα ξεψυχά γρήγορα και την αφήνεις στο χωνί μέχρι να στραγγίξει το αίμα το οποίο στραγγίζει γρηγορότερα λόγω της θέσης αυτής.\nΣτο πρώτο βίντεο βλέπετε και εναν εναλλακτικό τρόπο να καθαρίσετε την κότα αφαιρώντας την πέτσα μαζί με το φτέρωμα αλλά και το εσωτερικό καθάρισμα. Γενικα όμως οι περισσότεροι τα ξεπουπουλιάζουν.\nΓια το ξεπουπούλιασμα κάποιοι χρησιμοποιούν ένα πολύ έξυπνο μηχανημα το οποίο το φτιάχνουν μόνοι τους ακολουθώντας τις οδηγίες του βιβλίου ενός κυρίου. Αν ενδιαφέρεστε μπορείτε να το αγοράσετε κι εσείς από το αμερικάνικο Αmazon: Anyone Can Build a Tub-Style Mechanical Chicken Plucker (στο αγγλικό δε συμφέρει ειναι πολύ ακριβότερο). Το ξεπουπούλιασμα γίνεται πραγματικά σε χρόνο dt μια και το κοτοπουλο ξεπουπουλιάζεται σε ένα λεπτό.\nΚι αν τέλος αναρωτιέστε γιατί έγραψα αυτό το κείμενο η εξήγηση είναι πολύ απλή. Δεν υπάρχουν αρκετές πληροφορίες στο ελληνικό διαδίκτυο για το θέμα αυτό. Μόνο κάτι κάφρους είδα σε ένα βίντεο να σκοτώνουν κότες με καραμπίνα και να ηδονίζονται την ώρα που κόβαν τα κεφάλια των μισοπεθαμένων κοτόπουλων με έναν οικτρό μαχαίρι που δεν ήταν ούτε καν καλα ακονισμένο ώστε να γίνει γρήγορα η διαδικασία.\nΚαι εγώ πιστεύω ότι τα ζώα στο χωριό έχουν μια αξιοπρεπή ζήση, όσο και αν σε κάποιους ακούγεται αστείο αυτό. Η βια που υφίστανται τα ζώα στα εκτροφεία είναι απερίγραπτη και φυσικά το τελικό προϊόν είναι εξίσου ταλαιπωρημένο. Το γουρούνι κλεισμένο με κάγκελα και η κότα στο στενό κλουβί και όχι μόνο … Με βάση τα παραπάνω έχουμε λάβει σαν οικογένεια τα παρακάτω μέτρα: α. μείωση της κατανάλωσης κρέατος, β. επιλογή κρέατος και αυγών από ζώα ελευθέρας βοσκής. Για τα βιολογικά ούτε λόγος γιατί δεν φτάνει το βαλάντιό μας.\nΌσον και αν σοκάρει η σφαγή της κότας, είναι χρήσιμη η επιμόρφωση! Μόνο μη σε πάρει χαμπάρι κανένας χορτοφάγος χάκερ ;-)\n@popelix είμαστε η γενιά που έζησε στο πούπουλο. Ότι δε βλέπουμε δε μας ενοχλεί λες και τα συσκευασμένα κοτόπουλα του σουπερ μάρκετ φυτρώνουν στα δέντρα.\nΤα βίντεο αυτά περιέχουν πραγματικά την πιο “ανώδινη” και γρήγορη πρακτική από όσες έχω δει. Είμαι σίγουρη πως θα διευκόλυνε τη ζωή των ατόμων που μένουν σε χωριά και συντηρούν κότες\nΤη μηχανη αυτη (σε ανοξειδωτη κατασκευη) την φερνει η εταιρια Χ-trade τηλ.2310 334722 στη Θεσ/νικη και πραγματικα ειναι εντυπωσιακη.Ο φιλος μου αβαλε μεσα τρεις κοτες μαζι και τις καθαρισε στο λεπτο.\nΠαιδιά τι τέλειες πληροφορίες είναι αυτές ; πάνω στην ώρα…. 1000 ευχαριστω\nΧρησιμότατο βίντεο. Ευγε!\nΔυστυχώς έχω δει βίντεο του πως περνάνε οι κότες στο πτηνοτροφείο (και γενικά τα ζώα στα κτηνοτροφία) και έχω ξενερώσει από τη ζωή μου.\nΨάχνομαι λοιπόν να αγοράζω κρέατα από τοπικές φάρμες κτλ όπου τα ζώα βιώνουν υπό φυσικότερες συνθήκες και προτίστως δεν υποφέρουν δια βίου. Μπορείτε να μου προτείνετε μία καλή λύση κοντά στην Αθήνα;\nΣτείλτε μου στο admin (παπάκι) castellano.gr\nΠαρεπιπτόντως ορίστε και ένα άρθρο με βίντεο που βρήκα και έφτιαξα για το τι θα συμβαίνει όσο θα στηρίζουμε τις ζωο-φάμπριγκες\nΕνας πολύ καλός λόγος για να σφάζουμε μόνοι μας τα γουρούνια και τις κότες.\nειμαι φανατικός αναγνώστης τις ιστοσελίδας’\nΠολύ πρακτικό και εύκολο να κατασκευαστεί. Ξέρει κανείς πού μπορώ να μπορώ να βρώ τέτοιο καουτσούκ ;\nΗ μηχανη δειχνει πολυ καλή για οικιακή χρήση. Ετσι που γυρίζει το κοτοπουλο μηπως του χτυπάει το κρέας και κάνει μολοπες\n@Γιώργο τα εχω δει κατα καιρούς και στο ebay αλλά και σε ελληνικά eshop που πουλάνε κτηνοτροφικα κλπ ειδη\n@Κώστα δε νομίζω γιατί απο οσο εχω δει και οι επαγγελματικές που πουλάνε με την ίδια λογικη δουλευουν. Αλλά δε το εχω δοκιμάσει κιολας\nεγω τα κοτοπουλα μου τα καθαριζω με τον παραδοσιακο τροπο (ξεπουπουλιασμα στο χερι).Αν το κρεας εχει μολοπες δεν μπορω να το φαω.Οσον αφορα τα ζωα στις μεγαλες μοναδες να ξερετε οτι εκτος απο τον τροπο διαβιωσης πεζουν κι αλλα ρολο οπως το τι τρωνε για να φενονται καλα. Τα κοτοπουλα και γενικα τα πτηνα να μην μεγαλωνουν με φυραμα και γενικα να μην χρησημοποιουνται φυραματα που κανουν τις κοτες να γεννουν αυγα. Τα δε μυρηκαστικα να μην τρεφονται με μιγματα γαλακτοπαραγωγης και παχηνσης. Οπως και το τυρι που περνετε εχει μεσα ενα συστατθκο που λεγεται καλιεργεια και χλωριουχο ασβεστιο που το βαζουν μετα την παστεριωση. Ειναι χιλιαδες πραγματα που δεν τα ξερουμε και δεν φενονται. Ακομα και τα σκληρα τυρια ειναι περιτυληγμενα με εκεινη την μεμβρανη που μιαζει με πλαστικο και ειναι παραφινη (απο πετρελαιο) για να του δινει παραταση ζωης.Προσοχη τι βαζετε στο στομα των παιδιων σας\nΑκομα και τα ελευθερας βοσκης καποιοι τους δινουν διαφορα για γρηγορη αναπτηξη το κανουν και εδω στα χωρια!\nνα ρωτήσω αν ξέρετε μια κοτα έγειρε με το λαιμό πολύ χαλαρό την σφαξαμε και στο καθαρίσμα για πρώτη φορά το έκανα το στομάχι ήταν κάτω από το λαιμό. υπάρχει πρόβλημα; ευχαριστω για την απάντηση\nΑν καταλαβα καλα ρωτας αν ειναι φυσιλογικο που η κοτα ειχε το στομαχι κατω απο το λαιμο (αν ενοεις κατι αλλο πες μου).Ναι τα πουλερικα εκει εχουν το στομαχι τους.Αλλα δεν καταλαβα γιατι εγυρε το κεφαλι… αν ενοεις καποια μορφη παραλησιας δεν σου προτηνω να την φατε δεν μπορεις να ξερεις τι το προκαλεσε\nΓΕΙΑ ΣΑΣ,ΤΟ ΝΑ ΓΕΡΝΕΙ ΕΝΑ ΠΟΥΛΙ ΣΥΝΗΘΩΣ ΤΟ ΕΧΩ ΔΕΙ ΣΕ ΠΕΡΙΣΤΕΡΙ ΔΕΝ ΕΙΝΑΙ ΚΑΙ ΟΤΙ ΚΑΛΥΤΕΡΟ…ΔΕΝ ΘΥΜΑΜΑΙ ΤΗΝ ΑΣΘΕΝΕΙΑ ΑΥΤΗ ΑΛΛΑ ΚΑΛΥΤΕΡΑ ΒΡΑΣΕ ΤΟ ΚΑΛΑ ΚΑΙ ΔΩΣΕ ΤΟ ΣΑΝ ΤΡΟΦΗ ΣΕ ΣΚΥΛΟ “Η ΓΑΤΑ.ΑΣ ΜΗΝ ΠΑΙΖΟΥΜΕ ΜΕ ΤΗΝ ΥΓΕΙΑ ΜΑΣ.\nΗΘΕΛΑ ΝΑ ΘΕΣΩ ΜΙΑΝ ΕΡΩΤΗΣΙΝ ΓΙΑ ΤΗΝ ΑΥΤΟΜΑΤΗ ΞΕΠΟΥΠΟΥΛΙΑΣΤΡΑ…:ΔΕΝ ΤΑΛΑΙΠΩΡΕΙ ΤΟ ΚΡΕΑΣ ΑΥΤΗ Η ΠΕΡΙΣΤΡΟΦΗ ΚΤΥΠΩΝΤΑΣ ΔΕΞΙΑ ΚΑΙ ΑΡΙΣΤΕΡΑ;\nΣΙΓΟΥΡΑ Η ΓΝΩΣΙΣ ΤΟΥ ΞΕΠΟΥΠΟΥΛΙΑΣΜΑΤΟΣ ΕΙΝΑΙ ΧΡΗΣΙΜΗ ΜΑ…ΤΙ ΠΡΟΚΑΛΕΙ ΣΕ ΕΝΑ ΜΙΚΡΟ ΠΑΙΔΙ Η..ΣΦΑΓΗ ΕΝΟΣ ΖΩΟΥ ΕΝΩΠΙΟΝ ΤΟΥ;\nΕΧΟΥΜΕ ΔΕΙ ΟΛΟΙ ΠΙΣΤΕΥΩ ΠΩΣ ΣΤΑ ΧΩΡΙΑ Η ΦΙΛΟΖΩΪΑ ΕΙΝΑΙ ΑΝΥΠΑΡΚΤΗ ΚΑΙ Η ΒΑΝΑΥΣΟΤΗΣ ΕΝΑΝΤΙΟΝ ΤΩΝ ΖΩΩΝ ΕΙΝΑΙ ΣΤΑ ΟΡΙΑ ΤΗΣ ΣΧΙΖΟΦΡΕΝΕΙΑΣ…!ΟΛΑ ΓΙΑ …ΤΑ ΠΑΙΔΙΑ ΚΑΙ ΤΟΥΣ ΜΕΓΑΛΟΥΣ ΕΙΝΑΙ ΠΑΙΧΝΙΔΙ ΚΑΙ ΤΑ ΖΩΑ ΕΙΝΑΙ ΑΝΤΙΚΕΙΜΕΝΑ ΟΧΙ ΕΜΨΥΧΑ ΟΝΤΑ.ΟΙ ΑΦΗΓΗΣΕΙΣ ΜΕΤΑ ΥΠΕΡΗΦΑΝΕΙΑΣ ΤΟΥ ΒΑΣΑΝΙΣΜΟΥ Η ΤΗΣ ΕΚΤΕΛΕΣΕΩΣ ΤΩΝ.., ΓΑΤΕΣ-ΣΚΥΛΟΙ Κ.Λ.Π ΕΙΝΑΙ ΕΙΣ ΤΑ ΚΑΦΕΝΕΙΑ ΚΑΙ ΤΙΣ ΠΑΡΕΕΣ ΚΑΘΗΜΕΡΙΝΟΤΗΣ.\nΧΡΕΙΑΖΕΤΑΙ ΠΡΟΣΟΧΗ ΟΤΙ ΕΠΗΡΕΑΖΕΙ ΤΟΝ ΨΥΧΙΣΜΟ ΕΝΟΣ ΠΑΙΔΙΟΥ!!!ΕΝΑΣ ΠΟΥ ΠΑΙΡΝΕΙ ΤΟΝ ΦΟΝΟ ΕΝΟΣ ΖΩΟΥ ΑΨΗΦΙΣΤΑ ΕΥΚΟΛΑ ΠΑΙΡΝΕΙ ΜΙΑ ΖΩΗ ΕΤΣΙ ΑΠΛΑ ΓΙΑ…ΠΛΑΚΑ!\nΓΝΩΜΗ ΜΟΥ… ΚΑΘΩΣ ΚΑΙ ΤΩΝ ΨΥΧΟΛΟΓΩΝ.\nΑγαπητε παναγιωτη οταν μηλας για τους αλλους να εισαι πιο προσεκτηκος.Εμεις οι “χωριατες” αν οχι ολοι οι περισσοτεροι οχι μονο αγαπαμε τα ζωα μας σαν να ηταν μελοι της οικογενεια μας αλλα πολες φορες φτανουμε να αψηφαμε την δικη μας υγεια για να προστατεψουμε την δικη τους.Βρεθηκα διπλα στην προβατινα μου 12 Δεκεμβριου φετος με 39 πυρετο μονο και μονο για να ειμαι κοντα της την ωρα που γενουσε για να της δοσω κουραγιο.Θα μπορουσα να σου πω απηρα περιστατικα αυταπαρνησης απο μια χωριατισα αλλα δεν θα το κανω.Τα παιδια μας οταν σφαζουμε τα ζωα δεν τα φωναζουμε “τρεξτε να δειτε πως να σφαζεται τους συνανθρωπους σας” και τα παιδια μου οχι μονο αγαπουν τα ζωα αλλα ειναι διπλα τους και τα αγαπουν πολυ.Η φιλοζωοι στις πολοις που εχουν εκεινα τα διστηχα ζωντανα που τους φορουν εκεινα τα φουστανια και τα πουλοβερ για να μην κρυοσουν ταχα… τα ρωτησαν αν τους αρεσει? Αν πραγματικα ενα τεραστιο σκυλι κλησμενο σε διαμερισμα και ενα στενο μπαλκονι ειναι ευτυχησμενο? Οι ανθρωποι στα χωρια τα ζωα τους τα αγαπουν γιατι χαρη σε αυτα τα ζωα επιβιονουν μεταφερονται και πολες φορες μηραζονται τα προβληματα τους. Το οτι τα τρωμε δεν συμαινει οτι τα κακοποιουμε κιολας οσο ζουν. Σηγνωμη για το επηθετικο αλλα με ενοχλησε που βαζεις ολους τους ανθρωπους στο ιδιο σακι.ΧΡΙΣΤΟΣ ΑΝΕΣΤΗ!!!!\nΠαναγιώτη πρώτον όσον αφορά την ξεπουπουλιάστρα, καιρό μετά που εγραψα αυτό το κείμενο είδα οτι τέτοιες χρησιμοποιούν και στην ελλάδα στις πτηνοτροφικές μονάδες. Υπάρχουν στα σχετικά καταστήματα και ειναι και ακριβές.\nΤώρα όσον αφορά τη βαρβαρότητα κλπ ς μη γινόμαστε άδικοι. Οι άνθρωποι στα χωρια αγαπουν τα ζώα τους, εξαρτώνται από αυτά. Καθάρματα υπάρχουν και στις πόλεις και στα χωριά. Το να έχεις τα κότσια να σφάξεις ένα ζώο για τροφή δεν ειναι βαρβαρο, είναι υγιές. Τραυματικές εικόνες μπορεί να έχει ένα παιδί της πόλης (όπως εγω μικρή) που είναι ξεκομένο από τη ζωή του χωριού και τρώει τα πάντα συσκευασμένα. Υγιές είναι να εχει συνηθίσει αυτές τις εικόνες και να μπορεί να σφάξει το ζώο που θα φάει με απόλυτο σεβασμό\nπως ξεπουπουλιάζεις χωρίς μηχανή?\nΚΩΣΤΑ,βραζεις νερο σε μια μεγαλη κατσαρολα και μολις σφαξεις την κοτα,την βαζεις στο ζεστο νερο και μετα απο λιγο τραβας τα πουπουλα με το χερι σου.Αφου την καθαρισεις καλα πρεπει να την καψαλισεις σε φλογα για να φυγουν οι τριχες οι οποιες δεν βγαινουν με το χερι.\nΜΩΛΩΠΕΣ ΔΕΝ ΚΑΝΕΙ ΤΟ ΣΦΑΓΜΕΝΟ ΖΩΟ ΓΙΑΤΙ ΕΧΕΙ ΦΥΓΕΙ ΤΟ ΑΙΜΑ ΤΟΥ ΚΑΤΑ ΤΗΝ ΣΦΑΓΗ.ΟΙ ΜΩΛΩΠΕΣ ΠΟΥ ΠΙΘΑΝΟΝ ΕΧΕΙ ΕΝΑ ΣΦΑΚΤΟ ΕΧΟΥΝ ΠΡΟΕΛΘΕΙ ΚΑΤΑ ΤΗΝ ΖΩΗΝ ΤΟΥ\nΑν ενδιαφέρεστε πραγματικά για ανώδυνη θανάτωση, θα πρέπει πρώτα να αναισθητοποιείτε το ζώο. Επιβάλλεται και από την νομοθεσία, άσχετα αν δεν τηρείται.\n«Με εξαίρεση το αίμα γιατί και το μαρούλι ζει μεγαλώνει και αναπνέει αγαπητοί μου φυτοφάγοι. Οπότε καλό είναι να μην υποκρινόμαστε παμφάγοι και φυτοφάγοι.»\nΕ όχι και υποκριτές που τρώνε μαρούλια…\nΚαι δεν είναι μόνο το αίμα η εξαίρεση.\n«ΔΕΝ ΘΥΜΑΜΑΙ ΤΗΝ ΑΣΘΕΝΕΙΑ ΑΥΤΗ ΑΛΛΑ ΚΑΛΥΤΕΡΑ ΒΡΑΣΕ ΤΟ ΚΑΛΑ ΚΑΙ ΔΩΣΕ ΤΟ ΣΑΝ ΤΡΟΦΗ ΣΕ ΣΚΥΛΟ “Η ΓΑΤΑ.ΑΣ ΜΗΝ ΠΑΙΖΟΥΜΕ ΜΕ ΤΗΝ ΥΓΕΙΑ ΜΑΣ.»\nΑν το βράσεις καλά δεν κινδυνεύεις. Γιατί αν παρόλο το βράσιμο κινδυνεύεις, τότε ο σκύλος και η γάτα κινδυνεύουν περισσότερο, γιατί είναι ατελείς οργανισμοί και προσβάλλονται ευκολότερα.\nrhia αυτό εδώ δεν το θεωρείς κακό;\nΕπιτέλους διαβάζω μια λογική συζήτηση πάνω στο θέμα…\nΚι εγώ έχω μεγαλώσει με κότες, τις αγαπώ και τις σέβομαι, αλλά δυστυχώς δεν αρνούμαι την ανάγκη μου για κρέας!\nΤο καλύτερο βίντεο μακράν για τις συνθήκες παραγωγής-σφαγής είναι κατά τη γνώμη μου το Earthlings (2009)… Όσο για τις πιό ανώδυνες μεθόδους σφαγής, είναι μάλλον αυτός με το χωνί, αν και έχω ακούσει ότι η ηλεκτροπληξία είναι ακόμα πιό σύντομη..\nΚαι φυσικά αυτό που είπε ο Θάνος… ποτέ χωρίς αναισθησία.\nΏσπου να προχωρήσει η βιολογία και να τρώμε συνθετικό κρέας.\nπως αναισθητοποιείς μια κότα (ή κατσικι και γουρόυνι)πριν τη σφαγή τους???\nΣτέλιο την κότα δεν χρειάζεται να την αναισθητοποιήσεις. Πατάς με το ένα σου πόδι τις φτερούγες και με το άλλο τα πόδια. Την κρατάς από το κεφάλι και την κόβεις όσο πιο ψηλά γίνεται αν τρως τον λαιμό. Μόλις την σφάξεις αφήνεις γρήγορα τις φτερούγες και τις κρατάς κολλημένες στο σώμα της με τα χέρια σου για να μην καταχτυπιούνται και σπάσει κανένα κόκκαλο. Όσον αφορά το κατσίκι του δένεις και τα τέσσερα πόδια μαζί και το σφάζεις. Τέλος για το γουρούνι ο καλύτερος και πιο ανώδυνος τρόπος είναι με πιστόλι ρεύματος(το χρησιμοποιούν ευρέως για τα μουσκάρια) αλλά είναι πολύ ακριβό. Εγώ προσωπικά έχω μια σιδεροσωλήνα(γύρω στα 4-5 κιλά), και του ρίχνω μία στην κεφαλή. Πρέπει να τον πετύχεις ανάμεσα στα μάτια για να πέσει “αναίσθητος” και με γρήγορες κινήσεις το σφάζεις και απομακρύνεσαι μέχρι να πεθάνει. Αν δεν τον πετύχεις στο σημείο αυτό δεν πέφτει αναίσθητος και του κάνεις και μελανιές.\nMagica στο πρώτο βίντεο που παρέθεσες ο τύπος έχει πολύ ωραίο σύστημα σφαγής αλλά υστερεί στο καθάρισμα. Προσωπικά τα πόδια τα καθαρίζω και τα βάζω στην κατάψυξη γιατί κάνουν ωραίο ζωμό και σούπα όπως και το λίπος που έχει στο πίσω μέρος. Καρδιά, πετροκοιλιά και συκώτι επίσης είναι πολύ ωραίος μεζές. Άλλοι κρατάνε και τους νεφρούς αλλά εγώ προσωπικά τους πετάω. Επίσης αν είναι κάποιος μερακλής πλένει και τα έντερα που είναι εξίσου ωραίος μεζές τηγανητά ή σε ομελέτα!\nΌσον αφορά τώρα τον αποπτιλωτήρα στο δεύτερο βίντεο είναι πολύ βολικός, δεν τραυματίζει το κρέας αλλά για μένα είναι ακριβός από την στιγμή που δεν είμαι επαγγελματίας και σφάζω 50-60 πουλιά τον χρόνο. Δεν πιστεύω δλδ ότι αξίζει να επενδύσεις σε αυτόν παρά μόνο αν έχεις κανά γείτονα για να μοιραστείτε τα έξοδα.\nΓια αυτούς που δεν ξέρουν να ξεπουπουλιάζουν, πρέπει να βουτήξετε την κότα στο βρασμένο νερό για λίγα δευτερόλεπτα(κάντε δοκιμές). Αν την αφήσετε παραπάνω θα φεύγει μαζί και η πέτσα, αν την αφήσετε λιγότερο θα σας ζορίσει. Επειτά τραβάτε τα πούπουλα προς την αντίθετη πλευρά και θα προσέχετε να μην αφήνετε “μπιμπίκια”. Μετά την τσουδίζετε στην φωτιά και είναι έτοιμη για καθάρισμα.\n–κρεας– δεν χρειαζεται να τρωμε καθε μερα.\nαςειναι λιγες μερες το μηνα και να ειναι καλο οχι βιομηχανικο.\nεγω προσοπικα εκτρεφω καπου 250 κοτες για αυγο και περπου 100 για κρεας,\nοποιος ειναι κοντα στην Ελασσονα ας επικοινωνησει\nΘελω να σφαξω καποιρς κοτες αλλα οχι αυτες που κανουν αυγα.πως μπορω να τις ξεχωρισω?\nΔάχτυλα για την κατασκευή της μηχανής έχει εδω\nΕίναι και σε πολύ καλή τιμή.\nΒρήκα αυτήν την μηχανή?\nγεια σας.θα ηθελα να ρωτησω αν γνωρηζη κανεις.θελω να ασχοληθω με την πτηνοτροφεια και με κοτοπουλα κρεατοπαραγωγης.μπωρω εγω να σφαζω τα κοτοπουλα και να τα πουλαω σε δικο μου μαγαζι?ειναι νομιμο?


Ιδού πως θα παίξει ο ΠΑΣ στην Τρίπολη\nΣήμερα θα ολοκληρωθεί η προετοιμασία του ΠΑΣ και αύριο το πρωί θα αναχωρήσει η αποστολή για την Τρίπολη όπου την Κυριακή στις 17.15 θα γίνει το ματς με τον τοπικό Αστέρα για την 25η αγωνιστική του πρωταθλήματος Σούπερ Λίγκα.\nΜάλιστα αύριο το απόγευμα έχει προγραμματισθεί και προπόνηση στην Αρκαδία με την οποία ουσιαστικά θα ολοκληρωθεί η προετοιμασία. Τα ονόματα των παικτών που θα είναι στην αποστολή θα ανακοινωθούν αύριο το πρωί από τον Γιάννη Πετράκη. Ο «Άγιαξ της Ηπείρου» θα πάει αποφασισμένος για να πάρει θετικό αποτέλεσμα, καθώς εδώ και τρεις αγωνιστικές δεν σταύρωσε νίκη στον δρόμο του. Νοκ άουτ λόγω τραυματισμού είναι ο Σκόνδρας που θα είναι σίγουρα εκτός αποστολής. Χθες δεν προπονήθηκαν πάλι οι Βιδάλ (ενοχλήσεις στο πόδι) και Περιστερίδης που έχει ίωση. Ο υψηλόσωμος γκολκίπερ θα είναι στην αποστολή, αλλά για τον Βιδάλ θα ξεκαθαρίσει σήμερα σε τι κατάσταση θα είναι και με δεδομένο ότι έχασε τις τελευταίες προπονήσεις, είναι δύσκολο να είναι στα πλάνα του Πετράκη για την βασική ενδεκάδα σε περίπτωση που ξεπεράσει το πρόβλημα τραυματισμού και θα είναι στην αποστολή. Μετά από 3 αγωνιστικές απουσίας επιστρέφει ο Καρανίκας και μάλιστα όπως φάνηκε στις προπονήσεις θα ξεκινήσει το παιχνίδι καλύπτοντας το δεξιό άκρο της ομάδας, εκεί που ο ΠΑΣ τελευταία έδειξε αρκετές αδυναμίες. Δεν αναμένονται μεγάλες αλλαγές στην ενδεκάδα και για τις περισσότερες θέσεις τα πράγματα είναι ξεκάθαρα. Για γκολκίπερ προορίζεται ο φορμαρισμένος Πασχαλάκης, στην άμυνα οι Μπέριος, Τζημόπουλος, Μιχαήλ, από δεξιά στην περιφέρεια ο Καρανίκας, αριστερά μάλλον επιστρέφει πάλι ως βασικός ο Κούτρης αντί του Ναδάλες. Αμυντικό χαφ θα είναι ο ανεβασμένος τον τελευταίο καιρό Λίλα, πιο μπροστά θα είναι οι Ακόστα και Γιάκος και στην επίθεση Κόντε και Ζάιρο. Θέση στην ενδεκάδα διεκδικεί και ο Κοζορώνης με τον Κοροβέση. Αυτές περίπου είναι οι σκέψεις του Πετράκη για το ματς της Κυριακής όπως φάνηκαν στις προπονήσεις. Άλλωστε δεν είναι και πολλές οι επιλογές για τον Κρητικό τεχνικό. Επειδή το πρωτάθλημα μπαίνει στην τελική ευθεία, ενδεχομένως να γίνουν σε μικρή κλίμακα αλλαγές για να πάρουν συμμετοχή και παίκτες που ήταν αναπληρωματικοί, αλλά αυτό θα γίνει σε εκτός έδρας παιχνίδια. Στην Τρίπολη ο ΠΑΣ θα παίξει με την καλύτερη δυνατή ενδεκάδα, για να διεκδικήσει ένα καλό αποτέλεσμα, έχοντας να αντιμετωπίσει μια καλή ομάδα, όπως χαρακτήρισε τον Αστέρα και ο Ζάιρο στις προχθεσινές δηλώσεις του. Μπορεί να απομακρύνθηκε ο στόχος της Ευρώπης μέσω των πλέι οφ, αλλά οι κυανόλευκοι θα προσπαθήσουν να καταλάβουν την καλύτερη δυνατή θέση στην τελική κατάταξη του βαθμολογικού πίνακα.\nΟ ΕΥΑΓΓΕΛΟΥ ΡΕΦΕΡΙ\nΟ νεαρός διαιτητής Άγγελος Ευαγγέλου του συνδέσμου Αθηνών ορίσθηκε χθες από την ΚΕΔ ρέφερι στον μεθαυριανό αγώνα Αστέρας Τρίπολης – ΠΑΣ Γιάννινα. Βοηθοί του θα είναι οι Ιωάννης Τουμπακάρης (Αθηνών), Κυριάκος Μερκενίδης (Μακεδονίας). Τέταρτος διαιτητής ορίσθηκε ο Κωνσταντίνος Αντωνίου (Αθηνών) και παρατηρητής ο Γεώργιος Σταθόπουλος (Αχαΐας). Ο Ευαγγέλου ήταν φέτος ρέφερι και στο ματς Ατρόμητος Περιστερίου – ΠΑΣ 1-1. Παίζει φέτος για πρώτη σεζόν στην Σούπερ Λίγκα.\nΟ ΚΟΜΙΝΗΣ ΣΤΟ ΝΤΕΡΜΠΙ\nΣτο ντέρμπι των αιωνίων αντιπάλων Παναθηναϊκός – Ολυμπιακός που θα γίνει την Κυριακή στις 19.30 διαιτητής ορίσθηκε ο Γεώργιος Κομίνης από τον σύνδεσμο Θεσπρωτίας με βοηθούς τους Λάζαρο Δημητριάδη (Μακεδονίας), Κούλα Χασάν (Ξάνθης). Στα υπόλοιπα παιχνίδια της 25ης αγωνιστικής οι διαιτητές που ορίσθηκαν είναι: Λάρισα – Παναιτωλικός Φουκάκης (Ηρακλείου), ΠΑΟΚ – Πανιώνιος Στυλιαράς (Αιτωλοακαρνανίας), Αστέρας Τρίπολης – ΠΑΣ Γιάννινα Ευαγγέλου (Αττικής), Ατρόμητος Περιστερίου – ΑΕΚ Θάνος (Γρεβενών), Ξάνθη – Λεβαδειακός Βάτσιος (Δυτικής Αττικής), Βέροια – Κέρκυρα Τσαμούρης (Πειραιά), Πλατανιάς – Ηρακλής Γκράνας (Θράκης).\nΣΤΗΝ ΤΡΙΠΟΛΗ 5 ΚΑΙ 10 ΕΥΡΩ ΤΑ ΕΙΣΙΤΗΡΙΑ\nΆρχισε η διάθεση των εισιτηρίων για τον αγώνα Αστέρας Τρίπολης - ΠΑΣ Γιάννινα που θα πραγματοποιηθεί την Κυριακή (19/03, 17:15) στο "Θεόδωρος Κολοκοτρώνης". Τα εισιτήρια για την αναμέτρηση θα διατίθενται στο Star Store (Εθνικής Αντιστάσεως 67) από την Πέμπτη 16 Μαρτίου έως και το Σάββατο 18 Μαρτίου, κατά τις ώρες καταστημάτων. Την Κυριακή 19 Μαρτίου τα εκδοτήρια του "Θεόδωρος Κολοκοτρώνης" θα είναι ανοιχτά από τις 13:00 έως και τις 17:15. Σύμφωνα με τον αθλητικό νόμο, όλα τα εισιτήρια αγώνα εκδίδονται υποχρεωτικά ονομαστικά, βάσει του αριθμού ΑΜΚΑ και της επίδειξης του Δελτίου Αστυνομικής Ταυτότητας του κατόχου. Εισιτήρια διατίθενται για τη Θύρα 2 με αξία 5€ και για τις Θύρες 1 και 3 με αξία 10€. Οι φίλαθλοι της ομάδας που έχουν προμηθευτεί ειδικό μειωμένο εισιτήριο διαρκείας στη Θύρα 1 για την είσοδό τους στο γήπεδο είναι απαραίτητο να έχουν μαζί τους εκτός από την αστυνομική τους ταυτότητα και το δικαιολογητικό (φοιτητικό πάσο, κάρτα τριτέκνων - πολυτέκνων ή ανεργίας) που χρησιμοποίησαν για την έκδοση του εισιτηρίου διαρκείας τους.\nΗΤΤΑ ΠΑΣ ΣΤΟΝ Α’ ΓΥΡΟ\nΣτο ματς του α’ γύρου που έγινε την Κυριακή 5 Νοεμβρίου 2016 στα Γιάννινα ο ΠΑΣ ήταν σε κακή μέρα και έχασε 1-2 από τον Αστέρα που αγνοούσε πολύ καιρό τη νίκη. Ο ΠΑΣ προηγήθηκε στο 63’ 1-0 με τον Ζάιρο. Όμως ο Αστέρας έκανε την ανατροπή σε 1-2 με γκολ στο 72’ του Φαρίνια και στο 77’ του Μάσα. Διαιτητής της αναμέτρησης ήταν Παπαπέτρου (Αθηνών), βοηθοί του οι Ακρίβος (Αθηνών) και Φωτιόπουλος (Αθηνών), ενώ τέταρτος ο Φουκάκης (Ηρακλείου).\nΠΑΣ ΓΙΑΝΝΙΝΑ (Γιάννης Πετράκης): Περιστερίδης, Μπέριος, Τζημόπουλος, Μιχαήλ, Μπουκουβάλας (79' Καρανίκας), Κούτρης, Λίλα, Κοζορώνης (76' Βιδάλ), Μαμπουλού, Ζάιρο, Κόντε (55' Γιάκος).\nΑΣΤΕΡΑΣ ΤΡΙΠΟΛΗΣ (Δημήτρης Ελευθερόπουλος): Ντοναρούμα, Ιγκόρ, Ευαγγέλου (64' Κυριακόπουλος), Χαμντανί, Γιαννούλης, Τσουκαλάς, Δημούτσος, Καλτσάς, Φαρίνια (86' Ιωαννίδης), Τσιλιανίδης (75' Μάσα), Φερνάντες.\nΚΟΝΤΡΑ ΣΕ ΤΣΟΥΚΑΛΑ ΚΑΙ ΜΑΝΙΑ\nΚόντρα σε γνωστούς και φίλους θα βρεθούν το απόγευμα της Κυριακής οι Σταύρος Τσουκαλάς και Μιχάλης Μανίας. Τότε ο Αστέρας Τρίπολης θα υποδεχθεί τον ΠΑΣ και αμφότεροι έχουν συνδέσει το όνομά τους με την αναγέννηση του «Άγιαξ της Ηπείρου» τα τελευταία χρόνια, όπου και έπαιζαν μέχρι πέρσι. Ο έμπειρος χαφ ήταν για τέσσερις σεζόν στα Γιάννινα προερχόμενος από τον ΠΑΟΚ, από το 2012 μέχρι το καλοκαίρι του 2016 και συνολικά φόρεσε την φανέλα τους σε 142 ματς και σημείωσε 15 γκολ. Ο 27χρονος στράικερ από τον πλευρά του βρέθηκε στους Ζωσιμάδες το 2014, τον περασμένο Ιούλιο και μετά από 63 εμφανίσεις και 19 τέρματα με τους Γιαννιώτες ξενιτεύτηκε στο Βέλγιο και την Βέστερλο, ενώ επαναπατρίσθηκε τον Γενάρη για χάρη των Αρκάδων. Έτσι οι δυο τους θα βρεθούν αντιμέτωποι την Κυριακή με αρκετούς... παλιόφιλούς τους.\nΣΤΟ «ΜΙΚΡΟΣΚΟΠΙΟ» ΠΕΤΡΑΚΗ\nΣυνεχίζει να προπονείται με την ομάδα του ΠΑΣ ένας 21χρονος μέσος από Αφρικανική χώρα που έχει Γαλλική υπηκοότητα που έδειξε καλά στοιχεία. Επίσης ο κ. Πετράκης κάλεσε από την Κ-20 δύο παιδιά που δεν ταξίδεψαν στο τουρνουά της Ιταλίας, τους Τσιέπα και Σιουκουλάνι και είχε την ευκαιρία να τους περάσει από το «μικροσκόπιό» του. Και ακόμα με την ΠΑΕ προπονείται και ο αμυντικός της ομάδας Νέων Κ-17 Σαββίδης.\nΗ ΠΑΕ ΓΙΑ ΤΗΝ ΟΜΑΔΑ ΝΕΩΝ\nΓια το δεύτερο φιλικό της ομάδας νέων του ΠΑΣ κόντρα στην Σπάλ στο τουρνουά που γίνεται στην Ιταλία γράφαμε χθες στον «Η.Α». Θυμίζουμε ότι ο ΠΑΣ έχασε 2-0. Ας δούμε και τις θέσεις της ΠΑΕ για το παιχνίδι αυτό, όπως αποτυπώνονται σε χθεσινό δελτίο Τύπου: «Άλλη μια καλή εμφάνιση για την ομάδα του ΠΑΣ που ταξίδεψε στο Viareggio, αυτή τη φορά κόντρα στην ιταλική Spal. Η ομάδα μας δεν αντιμετώπισε προβλήματα στο πρώτο μέρος και είχε την υπεροχή και τέσσερις καλές στιγμές να ανοίξει το σκορ. Τα πράγματα στο δεύτερο ημίχρονο άλλαξαν καθώς ένα γρήγορο γκολ (49'), μετά από μη τήρηση του fair play, άλλαξε τις ισορροπίες του παιχνιδιού αλλά και την ψυχολογία των ομάδων. Ο καταλογισμός ενός πέναλτι στο 68' και η εύστοχη εκτέλεση του έκρινε το τελικό 0-2».\nΧΩΡΙΣ ΔΡΑΣΗ ΤΟ ΣΑΒΒΑΤΟΚΥΡΙΑΚΟ\nΧωρίς εγχώριες υποχρεώσεις θα περάσει το Σαββατοκύριακο για τις ομάδες υποδομών του ΠΑΣ Γιάννινα. Η συμμετοχή ποδοσφαιριστών της ομάδας στο Viareggio Cup έφερε την αναβολή των των αναμετρήσεων της Κ-20 με τον Αστέρα Τρίπολης και των αγώνων με ΠΑΟΚ για τις Κ-17 και Κ-15.\n21.04.18 | Μονόδρομος η νίκη αύριο για τον ΠΑΣ\nΜε προπόνηση, που θα γίνει στις 11 το πρωί στο ΠΕΑΚΙ, θα ολοκληρωθεί η προετοιμασία του ΠΑΣ για το...\n20.04.18 | Ο Σκόνδρας άνοιξε τον χορό των ανανεώσεων\nΟ αμυντικός Απόστολος Σκόνδρας άνοιξε πρώτος τον χορό ανανεώσεων των συμβολαίων στον ΠΑΣ Γιάννινα.\n19.04.18 | Άνοιξε μεγάλη κουβέντα το θέμα με Πετράκη\nΗ προχθεσινή σύσκεψη κορυφής στην Αθήνα των επιτελών του ΠΑΣ με τον Γιάννη Πετράκη άνοιξε και...\n18.04.18 | Κουβέντα με Πετράκη και διάψευση σεναρίων\nΜετά την ήττα της Κέρκυρας στο Καραϊσκάκη από τον Ολυμπιακό, ο ΠΑΣ σφράγισε και μαθηματικά την...\n17.04.18 | Ξεκίνησε καλά, αλλά κατέρρευσε στη συνέχεια\nΤην ήττα με σκορ 3-0 γνώρισε στα Πηγάδια της Ξάνθης από την τοπική ομάδα ο ΠΑΣ, από δύο γκολ του...\n14.04.18 | Χωρίς άγχος και πίεση θα παίξει ο ΠΑΣ\n12.04.18 | Ποιοι φεύγουν και ποιοι μένουν στον ΠΑΣ\n«Καυτό» αναμένεται να είναι το καλοκαίρι στον ΠΑΣ, καθώς στις 30/6/2018 λήγουν τα συμβόλαια δώδεκα...


ΑΠΟΦΡΑΞΕΙΣ ΣΧΙΣΤΟ, ✅15€ Αποφράξεις ΣΧΙΣΤΟ, ΑΠΟΦΡΑΚΤΙΚΗ\nΑΠΟΦΡΑΞΕΙΣ ΣΧΙΣΤΟ: Η εταιρεία μας ✅Αποφράξεις ΝΗΡΕΑΣ με ✅15€ τιμές αποφράξεων στο Σχιστό εξυπηρετεί Κυριακές και αργίες.\nΓιατί οικονομικές ✅Αποφράξεις Σχιστό από μόνο ✅15€?\nΣτην εταιρεία μας ΑΠΟΦΡΑΚΤΙΚΗ ΝΗΡΕΑΣ με τιμές αποφράξεων Σχιστό από μόνο με 10€ ανά φρεάτιο σπάμε το κατεστημένο. Αυτή η προσφορά αναφέρεται για καθαρισμό φρεατίου υδροσυλλογής ενός Δήμου. Φυσικά, έχουμε και πολλά άλλα προγράμματα για να έχετε ένα πεντακάθαρο αποχετευτικό δίκτυο.\nΦθηνές αποφράξεις Σχιστό: Πόσο κάνει η απόφραξη κεντρικού φρεατίου;\nΓια απόφραξη κεντρικού φρεατίου Σχιστό πληρώνετε μόνο 40 Ευρώ φθηνά και οικονομικά. Συνάμα όμως και με εμπειρία 40 ετών, ώστε να μείνετε απόλυτα ικανοποιημένοι.\nΤιμοκατάλογος για αποφράξεις Σχιστό Προσφορές\nΔώρο στις αποφράξεις Σχιστό: Απολυμάνσεις φρεατίων\nΚαθαρισμός φρεατίων Σχιστό: ανά σχάρα 10€\nΖΗΤΗΣΤΕ ΜΑΣ ΠΡΟΣΦΟΡΑ ΓΝΩΡΙΜΙΑΣ ΓΙΑ Αποφράξεις Σχιστό\nΚάνετε αποφράξεις στο Σχιστό με υδροβολή;\nΝαι οι αποφράξεις στο Σχιστό με χρήση υδροβολής είναι στις καθημερινές μας υπηρεσίες. Καλέστε μας για ενημέρωση των ιδιαίτερων πλεονεκτημάτων αυτής της αποφρακτικής υπηρεσίας.\nΆλλες αποφρακτικές υπηρεσίες για Αποφράξεις Σχιστό\nΑποφρακτική Σχιστό: Γιατί να επιλέξετε αποφρακτικές εργασίες ΝΗΡΕΑΣ;\nΚάνετε αποφράξεις Σχιστό με υδροβολή;\nΓιατί να επιλέξω για Αποφράξεις Σχιστό την εταιρεία ΝΗΡΕΑΣ ΑΠΟΦΡΑΚΤΙΚΗ;\nΘέλω να μάθω αν η τιμή της αποφρακτικής εταιρείας σας Σχιστό 10 Ευρώ είναι αληθινή.\n1. Γιατί να επιλέξω για Αποφράξεις Σχιστό την αποφρακτική εταιρεία ΝΗΡΕΑΣ για την αποχέτευση μου;


«Φοβάμαι για τη ζωή μου»: Κραυγή αγωνίας γυναίκας από τη Σ. Αραβία που προσπάθησε να αποστατήσει - Magnesia News\nΑρχική ΠΕΡΙΣΣΟΤΕΡΑ ΚΟΣΜΟΣ «Φοβάμαι για τη ζωή μου»: Κραυγή αγωνίας γυναίκας από τη Σ. Αραβία...\nΔημοσιεύθηκε 07/01/2019 09:30\nΓνωρίζοντας ότι δεν έχει άλλη επιλογή, καθώς για να βγει από τη χώρα της μια γυναίκα, πρέπει να συναινέσει κάποιος «άνδρας σωματοφύλακας» – σύζυγος, πατέρας, αδελφός, ακόμη και γιος – η Αλ Κούνουν άδραξε την ευκαιρία σε ένα οικογενειακό ταξίδι στο Κουβέιτ, με την ελπίδα ότι θα ξεγλιστρούσε και θα κατάφερνε από εκεί να ταξιδέψει στην Αυστραλία, όπου σύμφωνα με την «Guardian» σκόπευε να ζητήσει άσυλο – και είχε εξασφαλίσει βίζα για την τρίμηνη αραμονή της.\n«Η αεροπορική εταιρεία του Κουβέιτ και η πρεσβεία της Σαουδικής Αραβίας συνεργάζονται! Μου πήραν το διαβατήριό μου», έγραψε η Αλ Κούνουν στο Twitter. Ταμπουρωμένη πλέον σε ένα δωμάτιο ξενοδοχείου, η νεαρή γυναίκα φοβάται για τη ζωή της, το οποίο είναι απολύτως λογικό, όπως επιβεβαιώνει ο Μάικλ Πέιτζ, υποδιευθυντής του τμήματος της HRW για τη Μέση Ανατολή. «Οι γυναίκες από τη Σαουδική Αραβία που φεύγουν για να σωθούν από τις οικογένειές τους μπορεί να αντιμετωπίσουν ακραία βία από συγγενείς τους, στέρηση της ελευθερίας τους και άλλα σοβαρά προβλήματα αν επαναπατρίζονται παρά τη θέλησή τους», εξηγεί. «Οι αρχές της Ταϊλάνδης πρέπει αμέσως να αποτρέψουν την απέλασή της Κούνουν και είτε να της επιτρέψουν να συνεχίσει το ταξίδι της προς την Αυστραλία ή να της επιτρέψουν να παραμείνει στην Ταϊλάνδη και να ζητήσει προστασία ως πρόσφυγας», πρόσθεσε ο Πέιτζ.


ΕΥΡΥΑΓΓΕΙΕΣ - Αγγειοχειρουργός - Αγγειολόγος | Γλυφάδα\nΟι ευρυαγγείες είναι διατεταμένες φλέβες του δέρματος. Αποτελούν το πρώτο στάδιο της φλεβικής ανεπάρκειας των κάτω άκρων. Μπορεί να συνυπάρχουν ή όχι με τους κιρσούς. Συνήθως δεν προκαλούν προβλήματα, αλλά μπορεί να σχετίζονται με αίσθημα καύσου ή κνησμού στα κάτω άκρα.\nΓια την θεραπεία τους χρειάζεται αξιολόγηση από αγγειοχειρουργό. Αν το πρόβλημα είναι μόνο οι ευρυαγγείες και δεν υπάρχει βαλβιδική ανεπάρκεια των φλεβών, τότε αυτές αντιμετωπίζονται με σκληροθεραπεία (ενέσεις με σκληρυντική ουσία) ή με laser αν είναι πολύ λεπτές.\nΗ σκληροθεραπεία γίνεται στον χώρο του ιατρείου, ενώ συχνά απαιτούνται επαναλαμβανόμενες συνεδρίες για να επιτευχθεί το καλύτερο αποτέλεσμα. Η σκληρυντική ουσία εγχύεται σε μορφή υγρού ή επεξεργασμένη σε μορφή αφρού, ενώ οι επιπλοκές είναι πολύ σπάνιες με τα σημερινά δεδομένα. Η επιτυχία της μεθόδου αγγίζει το 90%.


Παπαπέτρου : «Είναι ώρα να κοιταχτούμε στον καθρέφτη» - News Quake\nΑρχική Σπορ Παπαπέτρου : «Είναι ώρα να κοιταχτούμε στον καθρέφτη»\nΠαπαπέτρου : «Είναι ώρα να κοιταχτούμε στον καθρέφτη»\nΔεν κρύφτηκε ο Ιωάννης Παπαπέτρου και τόνισε ότι οι παίκτες του Παναθηναϊκού πρέπει να κάνουν αυτοκριτική. Παράλληλα, επισήμανε ότι είναι μεγάλο λάθος να αφήνουν τον αντίπαλο να ξεφεύγει και μετά να κυνηγάνε.\nΓια τον αγώνα: «Προφανώς δεν μπαίνουμε στο παιχνίδι με την σωστή νοοτροπία και προσέγγιση. Δεν είμαστε όσο επιθετικοί και σκληροί πρέπει. Δεν είμαστε συγκεντρωμένοι και αυτό μας βάζει σε μειονεκτική θέση να κυνηγάμε το σκορ στο δεύτερο ημίχρονο.\nΟ Ερυθρός είχε πολύ καλά ποσοστά, σουτάρανε πολύ καλά και είναι ακόμα πιο δύσκολο για εμάς. Το πετυχαίνουμε αυτό που θέλουμε στο δεύτερο αλλά αναρωτιόμαστε γιατί δεν το κάνουμε στο πρώτο μέρος».\nΓια το πόσο δύσκολο είναι να γυρίσει ο διακόπτης σε ένα τέτοιο ματς: «Δε θέλω να γυρίζει ο διακόπτης. Αν δεν είσαι καλός στο ξεκίνημα προσπαθείς να ηρεμήσεις και να δεις τα πράγματα καθαρά. Που μπορώ να είμαι καλύτερος. Σε κάποια ματς είσαι πιο κουρασμένος, σε άλλα δεν μπαίνουν τα σουτ.\nΞεκίνησα με λάθη που δεν είναι αντάξια της ποιότητας και της δουλειάς μου. Στο ημίχρονο προσπάθησα να ηρεμήσω να το δω λογικά και να δω πως μπορώ να γίνω χρήσιμος. Ήμασταν όλοι σωστοί στο δεύτερο ημίχρονο».\nΓια το τι μπορεί να αλλάξει: «Πάντα στη ζωή προσπαθώ να δώσω λογική εξήγηση. Δεν είναι στιγμή για πανικό. Δεν είμαστε στη θέση που θέλουμε. Πρέπει να βελτιωθούμε. Ο καθένας ξεχωριστά και όλοι μαζί. Στην άμυνα ή την επίθεση. Ή την ψυχολογία. Να γίνουμε πιο θετικοί για την ομάδα.\nΓια να μπει στο σύνολο. Δεν είναι ώρα για απολογισμό ή πανικό. Είμαστε πριν τα μέσα της χρονιάς. Είναι ώρα να κοιτάξουμε τον εαυτό μας στον καθρέφτη. Ήρεμα και λογικά. Με τον Πιτίνο κάναμε ένα φοβερό σερί. Ξέρουμε πως μπορούμε να παίξουμε καλύτερα».\nΠροηγούμενο άρθροΝΔ: Θρασύδειλοι οι δράστες της επίθεσης στο γραφείο του Σιμόπουλου\nΕπόμενο άρθροΒόλος: Εκτεταμένες έρευνες για 16χρονη που χάθηκε στο όρος Όθρυς\nΤσέλσι: Γεμίζει τα ταμεία για το back to back ο Αμπράμοβιτς


Είσαι σε διακοπές; Πόσο γρήγορα πέφτει η φυσική σου κατάσταση;\nFitness Ιουλ 23, 2018\nΣυμβαίνει και στους καλύτερους: ένας τραυματισμός, πολλή δουλειά ή διακοπές για έναν μήνα. Δες πόσο γρήγορα πέφτει η φυσική σου κατάσταση, όταν πηγαίνεις διακοπές και μένεις αραχτός στην ξαπλώστρα!\nΣε τρεις μέρες: Χάνεις την ευελιξία σου\nΧάνεις την ευελιξία σου γρήγορα εάν δεν κάνεις καθόλου διατάσεις. Οι διατάσεις πρέπει να γίνεται τουλάχιστον τρεις φορές την εβδομάδα - αν όχι καθημερινά.\nΣε μία εβδομάδα: μειώνεται η αερόβια ικανότητα\nΗ αερόβια ικανότητα είναι η ικανότητα του οργανισμού να καταναλώνει τη μέγιστη δυνατή ποσότητα οξυγόνου στο λεπτό για να παράγει ενέργεια και θεωρείται ένας βασικός δείκτης της φυσικής κατάστασης και της λειτουργικής προσαρμοστικότητας ολόκληρου του οργανισμού. Όλοι όμως οι οργανισμοί δεν έχουν την ίδια ευκολία να μεταφέρουν οξυγόνο από την ατμόσφαιρα στους ιστούς και να το καταναλώνουν για την παραγωγή μυϊκής ενέργειας κατά τη μέγιστη προσπάθεια. Η VO2 max αρχίζει και μειώνεται μετά από μόλις μία έως δύο εβδομάδες αδράνειας. Μετά από τρεις έως τέσσερις εβδομάδες ανάπαυσης, ο ρυθμός καρδιακής ανάπαυσης αυξάνεται κατά τέσσερις με 15 κτύπους και ο όγκος του αίματος μειώνεται κατά 5% σε 24 ώρες και 20% σε δύο εβδομάδες. Η αερόβιά σου ικανότητα χάνεται πιο αργά αν είσαι έμπειρος ασκούμενος. Μπορεί να χάσεις έως και το 40% της φυσικής σου κατάστασης, αλλά η VO2 max θα είναι ακόμα υψηλότερη από κάποιον που δεν ασκείται.\nΣε δυο εβδομάδες: Μειώνεται η δύναμή σου\nΌταν σταματήσεις την προόνηση δύναμης, οι αλλαγές στους μυς αρχίζουν να συμβαίνουν μέσα σε λίγες μέρες. Ο μυς, όταν δεν ενεργοποιείται τακτικά, θα αρχίσει να χάνει πρωτεΐνη, η οποία απορροφάται στο κυκλοφορικό και εκκρίνεται μέσω ούρησης. Μικρή αλλά ουσιαστική απώλεια της μυϊκής πρωτεΐνης μπορεί να αρχίσει να συμβαίνει σε 72 ώρες. Και όπως συμβαίνει και με την αερόβια ικανότητα, όσοι είναι προχωρημένοι θα δουν μια πιο αργή απώλεια μυών από ότι οι αρχάριοι.\nΤρεις εβδομάδες για μια εβδομάδα αποχής\nΜετά από αποχή τριών εβδομάδων το νευρικό σουσύστημα χάνει την ικανότητά του να ενεργοποιείται. Αυτό οφείλεται στο γεγονός ότι χάνεις τα νευρικά ερεθίσματα που σου επιτρέπουν να ανυψώνεις βαριά αντικείμενα με την ίδια προσπάθεια. Όταν επιστρέψεις στην άρση βαρών, μπορεί να είσαι σε θέση να σηκώνεις τα ίδια βάρη, αλλά θα χρειαστείς μεγαλύτερη προσπάθεια για να το κάνεις και θα χρειαστεί περισσότερος χρόνος ανάπαυσης μεταξύ σετ και ημερών για να ανακάμψεις. Ένας αρχάριος που δεν γυμνάστηκε καθόλου κατά τη διάρκεια των διακοπών θα πρέπει να ξεκινήσει από το μηδέν ενώ ένας έμπειρος θα χρειαστεί έναν μήνα για να φτάσει στο επίπεδο που ήταν πριν.\n• VO2 μέγιστο: - 4-10%\n• Όγκος αίματος: - 5-10%\n• Καρδιακός ρυθμός: + 5-10%\n• Όγκος παλμού: - 6-12%\n• Ευελιξία: Μειώνεται\n• Επίπεδα μυϊκού γλυκογόνου: -20-30%\n• Αερόβια δραστηριότητα ενζύμων: Μειώνεται\n• Οικονομία: Αμετάβλητη\nΑν δεν ασκηθείς για δύο εβδομάδες ή περισσότερο, κατά τη διάρκεια της πρώτης προπόνησης, πιθανότατα θα αισθανθείς «βαρύ» το σώμα σου. Χρειάζονται μερικές προπονήσεις για τις διάφορες μυικές ομάδες του σώματός σου. Μετά από περίπου μια με δύο εβδομάδες συστηματικής προπόνησης ο όγκος του αίματος θα αυξηθεί, και θα ξανακερδίσεις σταδιακά όλους τους άλλους παράγοντες φυσικής κατάστασης, που θα σου επιτρέψουν να φτάσεις το προηγούμενο επίπεδο απόδοσής σου.\nΕίσαι σε διακοπές; Πόσο γρήγορα πέφτει η φυσική σου κατάσταση; αεροβια ικανότητα δύναμη προπόνηση βάρη φόρμα σώμα οργανισμός άσκηση δικαοπές καλοκαίρι χωρίς άσκηση